title: Americana (albumi)

text: Americana on The Offspringin albumi vuodelta 1998. Se on The Offspringin viides albumi ja yksi yhtyeen suosituimmista levyistä. Americanalta julkaistiin singleinä jättihitti "Pretty Fly (for a White Guy)" sekä kappaleet: "Why Don't You Get A Job?", "She's Got Issues" ja "The Kids Aren't Alright". Kappale "Feelings" on alun perin Morris Albertin esittämä, vaikkakin The Offspringin versio eroaa alkuperäisestä huomattavasti. "Pay The Man"-kappaleen jälkeen seuraa hiljaisuus ja tämän jälkeen piiloraita, joka on noin minuutin pituinen versio "Pretty Fly (for a White Guy)"-kappaleesta.


title: Americana (albumi)

text: Levy on myynyt Yhdysvalloissa viisinkertaista platinaa, Suomessakin platinaa.


title: Americana (albumi)

text: Kaikki kappaleet säv. ja san. Dexter Holland ja Noodles, paitsi "Feelings" säv. ja san. Morris Albert ja Louis Felix-Marie Gaste


title: Igor Kravtšuk

text: Igor Aleksandrovitš Kravtšuk (, s. 13. syyskuuta 1966 Ufa, Neuvostoliitto) on venäläinen entinen jääkiekkoilija. Hän oli pelipaikaltaan puolustaja. Kravtšuk oli taitava kiekonkäsittelijä ja laukoja. Hän oli tehokas ylivoimapelaaja. Kravtšuk pelasi Neuvostoliiton, IVY:n ja Venäjän jääkiekkomaajoukkueissa 1980- ja 1990-luvuilla. Hän pelasi yhteensä 699 NHL-ottelua tehden 64 maalia, 210 maalisyöttöä yhteensä 276 tehopistettä.


title: EBay

text: eBay on yhdysvaltalainen kauppayhtiö, joka on tunnettu eBay.com-verkkokaupastaan. Yrityksen perusti Pierre Omidyar vuonna 1995. Nykyään eBay työllistää yli 11 000 henkilöä ja sen vuotuinen liikevaihto on lähes 10 miljardia dollaria. Yritys on listattu NASDAQ-pörssiin.


title: EBay

text: eBayllä on useissa maissa paikallisia sivustoja, esimerkiksi Puolassa ja Isossa-Britanniassa. Ruotsissakin oli hetken oma eBay-sivusto, mutta se suljettiin myös eBayn omistaman verkkohuutokauppa Traderan hyväksi.


title: EBay

text: Suomessa eBay avattiin lokakuussa 2010 mutta suljettiin syksyllä 2013. eBay on sittemmin avannut suomenkielisen neuvontasivun nimellä "eBay Suomi". Eri maiden sivustot toimivat yhdessä siten, että tuotetta voi hakea kaikista tai vain haluamistaan maista. Tuotteen lähtömaa voi vaikuttaa esimerkiksi tullimaksuun.


title: EBay

text: Vuonna 2015 eBay pilkottiin kolmeksi eri yritykseksi. Tällöin toimitusjohtajaksi tuli Devin Wenig ja John Donahoe vetäytyi tehtävästä. Yrityskauppojen kautta eBay on hankkinut omistukseensa muun muassa PayPal-yrityksen.


title: EBay

text: Kuka tahansa yksityinen henkilö tai yritys, joka kirjautuu eBayn ohjelmistoon käyttäjäksi, voi kaupata tai huutokaupata internetissä julkisesti melkein mitä tahansa tavaraa, palvelua tai tuotetta. Kaikki muut eBayn käyttäjäksi rekisteröityneet voivat ostaa tavaran tai asettaa huudon, jos esine on huutokaupattu. Huutokaupan ominaisuuksiin kuuluu se, että eBayn ohjelmisto korottaa huutoa aina käyttäjän asettamaan maksimirajaan asti automaattisesti.


title: EBay

text: Maksaminen tapahtuu kaikilla yleisimmillä maksukorteilla tai PayPalilla. Ostoa ei makseta suoraan myyjän henkilökohtaiselle pankkitilille vaan esimerkiksi PayPal-järjestelmään. Näin varmistetaan, että myytävä tuote vastaa ilmoitusta.


title: EBay

text: Tärkeä osa eBay-kaupankäyntiä on ostajan ja myyjän välinen luottamus. Luottamuksen syntymistä voi etukäteen ennakoida ohjelmistoon rakennetulla, henkilökohtaisella "palautetaululla", joka on jokaisella kauppoja tehneellä käyttäjällä. Esimerkiksi tuotteen ostaja voi kirjoittaa muutamalla lauseella tuotteen myyjästä positiivista, neutraalia tai negatiivista palautetta kaupan jälkeen. Myös myyjä saa kirjoittaa kommenttinsa ostajan palautetaululle, mutta myyjä ei voi antaa ostajalle negatiivista tai neutraalia palautetta. Nämä palautteet ovat sitten kaikkien eBayn käyttäjien nähtävillä.


title: Nikolai Vatutin

text: Nikolai Fjodorovitš Vatutin (, 16. joulukuuta 1901, Tšepuhino, Kurskin alue – 14. huhtikuuta 1944) oli neuvostoliittolainen jalkaväenkenraali.


title: Nikolai Vatutin

text: Nikolai Vatutin syntyi Voronezin läänissä (nykyinen Kurskin lääni) maantyöläisperheeseen.


title: Nikolai Vatutin

text: Hän liittyi puna-armeijaan vuonna 1920, jolloin Venäjän sisällissota oli vielä käynnissä. Hän taisteli Ukrainassa toimivia Nestor Makhnon johtamia anarkisteja vastaan. Vuonna 1921 hän liittyi kommunistiseen puolueeseen ja eteni keskijohdon tehtävissä. Vuodesta 1926 vuoteen 1936 hän vuoroon johti eri yksiköitä ja vuoroon opiskeli muun muassa Frunzen sotilasakatemiassa ja yleisesikuntaupseeriksi. Vuosien 1937–1938 aikana Lev Trotskin valtaan nostamat ja tsaarin armeijasta vallankumouksessa puolta vaihtaneet upseerit puhdistettiin pois puna-armeijan johtavilta paikoilta. Tässä yhteydessä avautui Vatutinille tie kenraalikuntaan. Vuonna 1938 hän sai divisioonankomentajan aseman ja pääsi Kiovan sotilasläänin yleisesikuntaan. Samaan aikaan hän työskenteli ahkerasti kommunistisen puolueen tehtävissä, joka loi hänelle hyvät suhteet poliittisiin upseereihin.


title: Nikolai Vatutin

text: Vuonna 1939 Vatutin suunnitteli Neuvostoliiton osuuden Puolan offensiivista. Tällöin hän toimi puna-armeijan eteläisen ryhmän esikuntapäällikkönä. Vuonna 1940 hän liitti Romanian Bessarabian Neuvostoliittoon Georgi Žukovin johtamassa operaatiossa. Molemmat operaatiot olivat rauhanomaisia, ilman taisteluja, mutta logistisesti opettavaisia. Vatutin nousi kenraaliluutnantiksi. Hänestä tuli yleisesikunnan operatiivisen osaston päällikkö. Hän oli tähän liian kokematon, mutta Josif Stalinin suosiossa, jollaisia kenraaleja ei kovin montaa tuohon aikaan ollut. Hän oli osin vastuussa Neuvostoliiton heikosta valmiudesta vastata Saksan hyökkäykseen 22. kesäkuuta 1941.


title: Nikolai Vatutin

text: 30. kesäkuuta 1941 hänestä tuli Georgi Žukovin varakomentaja ja puna-armeijan luoteisrintaman esikuntapäällikkö. Hän osoitti täällä taistelunjohto-osaamisensa. Hän pyrki valikoimaan osaavimmista alaisistaan uusia johtajia ja kouli heitä. Hänen puolustuksensa perustui hyökkäykseen.


title: Nikolai Vatutin

text: Vuonna 1942 hänestä tehtiin Brjanskin rintaman (myöhemmin Voronežin rintama) komentaja ja hän toimi puna-armeijan komentajana Kurskin taistelussa. Rintama uudelleen nimettiin 1. Ukrainan rintamaksi ja lokakuussa 1943 Vatutin johti Kiovan vapautustaistelua.


title: Nikolai Vatutin

text: Vatutin jäi natsien aseistaman Ukrainan kapinallisarmeijan väijytykseen kaukana rintaman takana 28. helmikuuta 1944 ja kuoli saamiinsa vammoihin 14. huhtikuuta.


title: Samuli Niskanen

text: Samuli Niskanen (s. 26. maaliskuuta 1967) on suomalainen jääpallovalmentaja ja pelasi jääpalloa mestaruustasolla vuoteen 2009. Hän toimii nykyään Oulun Luistinseuran päävalmentajana ja seurajohtajana.


title: Samuli Niskanen

text: Niskanen aloitti kaudella 1987–1988 Oulun Palloseurassa, mutta siirtyi heti seuraavaksi kaudeksi OLS:aan, jossa pelasi kauteen 1991–1992 saakka. Tuona aikana joukkue voitti kahdesti Suomen-mestaruuden (1990 ja 1991). Kaudeksi 1992–1993 hän siirtyi Ruotsiin Vetlanda BK:n joukkueeseen, jossa pelasi kaksi kautta ja voitti kaksi Ruotsin-mestaruus-hopeaa.


title: Samuli Niskanen

text: 1994–1996 Niskanen pelasi IK Sirius BK:ssa, 1996–1997 Kalix Bandyssä ja 1997–1999 Västerås SK:ssa, jossa voitti molempina kausina Ruotsin-mestaruuden. Sen jälkeen hän palasi takaisin Oulun Luistinseuraan ja voitti joukkueessa SM-kultaa vielä 2001, 2003, 2008 ja 2009. Kaudella 2005–2006 Niskanen toimi joukkueessa myös valmennustehtävissä.


title: Samuli Niskanen

text: Suomen jääpallomaajoukkueessa Niskanen pelasi lähes 170 ottelua ja toimi pitkään joukkueen kapteenina. Hän pelasi maajoukkueessa jo vuoden 1991 MM-kisoissa, jotka järjestettiin Helsingissä. MM-kisoissa hän on ollut voittamassa Suomen ainoaa maailmanmestaruutta 2004 Ruotsissa ja monia vähäisempiä saavutuksia. Niskanen päätti maajoukkueuransa vuoden 2009 MM-pronssiin. Kaikkiaan hän pelasi 13 MM-kisat vuosina 1991–2009.


title: Samuli Niskanen

text: Seurajoukkueissa


title: Samuli Niskanen

text: Maajoukkueessa


title: Samuli Niskanen

text: Henkilökohtaisesti.


title: Samuli Niskanen

text: Niskasella on ainoana pelaajana Västerås SK:n kotihallissa ABB Arenassa omalla nimellään varattu penkki, joka esiteltiin vuoden 2009 MM-kisojen yhteydessä.


title: Karmaatit

text: Karmaatit olivat ismailiittien lahko, joka vaikutti 800-luvulta 1000-luvulle etenkin Irakissa ja Jemenissä. Nimensä lahko sai Hamdan Karmatilta, joka johti lahkoa Etelä-Irakissa 800-luvun puolivälin aikoihin. Karmaatit tulivat tunnetuiksi etenkin kapinoistaan Syyriassa ja Irakissa vuosina 903-906, sekä kahdesta bahrainilaisesta päälliköstä, Abu Said al-Jannabista ja tämän pojasta Abu Tahir Sulaymanista. Jälkimmäiset hyökkäsivät Irakiin useaan otteeseen ja vuonna 930 he tekivät hävitysretken Mekkaan, josta he ryöstivät Kaaban mustan kiven.


title: Pussipedot

text: Pussipedot ("Dasyuromorphia") on pussieläinlahko, johon kuuluvat melkein kaikki Australiassa elävät lihansyöjät, kuten pussinäädät, pussimuurahaiskarhu, uhanalainen pussiahma ja hiljattain sukupuuttoon kuollut pussihukka. Ainoat poikkeukset ovat kaikkiruokaiset pussimäyrät (lahko "Peramelemorphia") ja pussikontiaiset (lahko "Notoryctemorphia"). Pussipetolajeja elää myös Uudessa-Guineassa. Nisäkäsnimistötoimikunnan ehdotus lahkon uudeksi suomenkieliseksi nimeksi on "australianpussipedot".


title: Pussipedot

text: Pussipetoihin kuuluu kolme heimoa: pussihukat, pussipedot ja pussimuurahaiskarhut. Pussihukat ovat kuolleet aivan hiljattain sukupuuttoon, ja pussimuurahaiskarhuihin kuuluu vain yksi laji.


title: Pussipedot

text: Pussipetojen yhteinen tekijä on koko. Ennen Australiassa eli myös suurempia petopussieläimiä, mutta nämä ovat kaikki kuolleet jo sukupuuttoon ja niistä mitkään eivät kuuluneet "Dasyuromorphia"-lahkoon. Nykyajalla eläneet pussipedot ovat kooltaan suden kokoisen pussihukan ja yli puolet hiirtä pienemmän "Planigale ingrami"-pussilumikon väliltä. Suurin osa pussipedoista kuuluu skaalan pienempään päähän.


title: Narew

text: Narew (, , ) on Veikselin sivujoki, joka virtaa Valko-Venäjän länsiosassa ja Koillis-Puolassa.


title: Narew

text: Joki saa alkunsa Belavežskajan suo- ja metsäalueilta Brestin ja Hrodnan alueiden rajaseudulta Valko-Venäjällä. Joen soisia latvavesiä on aiemmin ojitettu tai kanavavoitu, joten nykyinen alkupiste on osaksi sopimuskysymys (suuntaa-antava piste , korkeus noin 157 m merenpinnasta).


title: Narew

text: Narewin pääuoman pituudeksi ilmoitetaan 484 km, mistä 36 km kilometriä sijaitsee Valko-Venäjän puolella ja loput 448 km Puolassa. Joki yhtyy Veikseliin Varsovan pohjoispuolella, jonka osana Nawevin vedet virtaavat edelleen Itämereen. Joen valuma-alue kattaa 75 175 km², mistä enemmistö (53 873 km²) sijaitsee Puolan puolella.


title: Narew

text: Narewin pääuoman ja sen sivujokien varrella sijaitsee useita kansallispuistoja. Sivuhaara Biebrzalta alkava, Unescon maailmanperintöehdokkaana oleva Augustówin kanava on osa historiallisesti kiinnostavaa kanavayhteyttä Väinäjokeen (Daugava) osaksi Valko-Venäjän kautta.


title: Vin Diesel

text: Vincent ”Vin” Diesel, oik. Mark Sinclair Vincent (s. 18. heinäkuuta 1967 New York) on yhdysvaltalainen näyttelijä. Hänen tunnetuimpia elokuviaan ovat toimintaelokuvat "Pimeän uhka", "xXx" ja elokuvasarja "Hurjapäät" ("Fast & Furious").


title: Vin Diesel

text: Mark Vincent eli Vin Diesel syntyi astrologiäiti Delora Vincentin ja teatteriopettaja-isäpuolen Irving Vincentin perheeseen. Oikeaa isäänsä Vincent ei ole koskaan saanut tietää. Hänellä on epäidenttinen kaksoisveli Paul, pikkuveli Tim ja sisko Samantha.


title: Vin Diesel

text: Vincent opiskeli collegessa 1990-luvun puoliväliin asti, kunnes lopetti koulun keskittyäkseen elokuvantekoon. Hän teki vuonna 1994 lyhytelokuvan "Multi-Facial", joka esitettiin Cannesin elokuvajuhlilla. Kerrotaan, että ohjaaja Steven Spielberg näki Cannesissa Vincentissä potentiaalia ja kiinnitti hänet elokuvaan "Pelastakaa sotamies Ryan" (1998). Sotaelokuvan kautta hän sai ensimmäisen pääroolinsa elokuvassa "Pimeän uhka" (2000).


title: Vin Diesel

text: Vincentin uran suurimpia kaupallisia menestyksiä ovat olleet toimintaelokuvat "Hurjapäät" (2001) ja "xXx" (2002). Hän näytteli myös komediaelokuvassa "The Pacifier – Tuttisoturi" (2005) ja scifielokuvassa "Babylon A.D." (2008).


title: Vin Diesel

text: Vuonna 2007 Vin Dieselin oli määrä näytellä "Hitman"-videopelisarjaan perustuvassa elokuvassa, mutta hän vetäytyi roolista. Näyttelemisen sijasta hän toimi elokuvan päätuottajana. Hänellä on rooli "The Wheelman" -pelissä, joka julkaistiin vuonna 2009.


title: Vin Diesel

text: Elokuussa 2013 Vin Diesel sai tähden Hollywood Walk of Famelle.


title: Vin Diesel

text: Vin Dieselistä tuli isä 2. huhtikuuta 2008. Tyttären äiti on Dieselin vaimo, meksikolaissyntyinen malli Paloma Jimenez.


title: Salamandastronin aarre

text: Salamandastronin aarre on englantilaisen fantasiakirjailija Brian Jacquesin Redwallin taru -kirjasarjan viides osa. Se julkaistiin suomeksi vuonna 2000.


title: Salamandastronin aarre

text: Nuorena ollessaan lumikko Ferago Salamurhaaja surmasi tuholaisjoukkionsa kanssa mäyrä Urthoundin ja tämän vaimon Urthrunin ja jätti näiden kaksi poikasta, joista toinen oli albiino, talven armoille. Myöhemmin poikasten isoäiti Lehtikorva saapui hävityksen keskelle. Silloin pesässä oli vain valkoinen poikanen Valkoturkki ja raidallinen Urhojuova oli kadonnut.


title: Salamandastronin aarre

text: Kauan tämän jälkeen Salamandastronia hallitsi mäyrä nimeltään Urhojuova Väkevä. Valtias oli ottanut itselleen kasvattityttäreksi mäyräneito Marian. Kasvaessaan Maria oli kuitenkin alkanut inhota vuorella vallitsevaa tiukkaa kuria. Hän karkasi vuorelta nuoren jänisystävänsä Pilkku Vesiheinän kanssa. Karkumatkallaan he tapasivat nuoren ja komean lumikko Klitchin ja tämän ystävän hilleri Kehvelin. Klitch oli Ferago Salamurhaajan poika. Ferago taas piileskeli joukkoineen lähellä Salamandastronia. Klitch ja Kehveli houkuttelivat Marian ja Pilkun ansaan, mutta he pääsivät pakenemaan kaukopartiojänisten toiminnan ansiosta.


title: Salamandastronin aarre

text: Samaan aikaan kaksi Feragonin armeijasta karannutta kärppää, Vinosilmä ja Turilas, saapuivat Redwallin luostariin. Perusteellisen puhdistuksen jälkeen pääsivät kärppätulokkaatkin valmistelemaan juhlia. Juhlien huipennukseksi syntyi ukonilma kirkkaalta taivaalta ja salama iski luostarin katolla olevaan tuuliviiriin pudottaen sinne kiinnitetyn luostarin suojelijan, legendaarisen soturi Martinin miekan. Yöllä kärpät löysivät orava Samkiminin jousen ja ampuivat vahingossa Martinin miekkaa tutkineen luostarin kronikoitsija veli Halin. Kärpät pakenivat luostarista soturi Martinin miekka mukanaan. Samkimia syytettiin veli Halin murhasta, sillä hänet löydettiin jousi kädessä kuolleen veljen vierestä. Myöhemmin huomattiin kärppien kadonneen ja sitten Samkim lähti myyräystävänsä Arulan kanssa jäljittämään heitä.


title: Salamandastronin aarre

text: Samaan aikaan Salamandastronin vuorella valmistauduttiin sotaan. Maria ja Pilkku kohtaavat petollisen liskon, joka johdattaa heidät rupikonnien ansaan. Ansassa on heidän lisäkseen päästäispäällikkö Log-a-Login poika Nordo ja 35 muuta päästäistä. Kärpät Vinosilmä ja Turilas pakenivat läpi Sammalkukkametsän perässään Samkim sekä Arula. Jäljittäjät kohtasivat erakoituneen metsämyyrä Vilmerin, joka johdatti heidät kuumeeseen kuolleen kärppä Turilaksen luo.


title: Salamandastronin aarre

text: Vilmeri lähti varoittamaan luostarin asukkaita, koska hän tunnisti taudin olevan rämekuumetta. Kärpät olivat tuoneet taudin mukanaan Redwalliin ja pian sairastupa täyttyi kuumeilevista potilaista. Taudin ainoa lääke oli lähdevedessä keitetyt jääsarven kukat, joita kasvoi vain pohjoisen vuorilla. Saukko Vedenkare lähti pohjoiseen niitä etsimään. Hän sai pian matkaseurakseen luostarista karanneen pähkinähiirenpoikasen Tumpulan.


title: Salamandastronin aarre

text: Maria, Pilkku, Nordo ja muut vankina olleet pääsivät karkaamaan muiden Possun päästäisten hyökätessä rupikonnien kimppuun. Myöhemmin Maria kumppaneineen tapaa Samkimin ja Arulan, joiden mukana oli myös päästäisiä. He kohtaavat mäyrät Lehtikorvan ja Valkoturkin, ja lähtevät Salamandastroniin Urhojuovan avuksi. Taistelussa Urhojuova tappaa Feragon ja Klitchin, mutta kuolee itse saamiinsa vammoihin. Valkoturkista tulee vuoren valtias, ja Samkim ja Arula lähtevät Pilkku, Maria sekä soturi Martinin miekka mukanaan takaisin luostariin. Vedenkare sekä Tumpula löytävät jääsarven kukkia sekä tapaavat hirmuiset muuttohaukka- ja maakotkaheimot. Saukko ja pähkinähiiri saapuvat luostariin parantavat kukat mukanaan. Myöhemmin luostariin palaavat myös Samkim, Arula, Maria sekä Pilkku. Maria jää luostarin mäyräsuojelijaksi.


title: Rebecca Romijn

text: Rebecca Alie Romijn (ent. Romijn-Stamos, s. 6. marraskuuta 1972 Berkeley, Kalifornia, Yhdysvallat) on yhdysvaltalainen malli ja näyttelijä.


title: Rebecca Romijn

text: Romijn syntyi Berkeleyn kaupungissa Kaliforniassa syntyperältään alankomaalaisten Jaap Romijnin ja Elizabeth Kuizengan lapsena. Opiskellessaan musiikkia Kalifornian yliopiston Santa Cruzin kampuksella hän joutui tekemisiin mallintöiden kanssa, ja lopulta hän muutti töiden vuoksi Pariisiin, Ranskaan. Hän on poseerannut muun muassa arvostetun urheilulehden "Sports Illustratedin" uimapukuosiossa sekä "GQ:n" ja "Ellen" kannessa ja toiminut myös Victoria’s Secretin ja Christian Diorin mallina.


title: Rebecca Romijn

text: Romijnin ensimmäinen suuri elokuvarooli oli elokuvassa "X-Men", jossa hän näytteli Mystikkoa. Ensimmäisen pääroolinsa valkokankaalla hän näytteli vuoden 2002 elokuvassa "Femme Fatale", jonka ohjasi Brian De Palma.


title: Rebecca Romijn

text: Romijn oli vuosina 1998–2005 naimisissa näyttelijä John Stamosin kanssa. Tuolloin hän käytti sukunimenään Romijn-Stamosia, mutta alkoi erottuaan esiintyä jälleen nimellä Romijn.


title: Rebecca Romijn

text: Syyskuussa 2005 Romijn kihlautui näyttelijä Jerry O’Connellin kanssa, ja pari meni naimisiin 14. heinäkuuta 2007. Heillä on 28. joulukuuta 2008 syntyneet kaksostytöt.


title: Kanohi

text: Kanohit ovat Lego Groupin Bionicle-hahmojen kerättäviä naamioita. Useimmilla Bionicle-hahmoilla on sellaiset. Kanohi antaa käyttäjälleen jonkin erityisen kyvyn. Kanohi Nuvan käyttäjä voi myös jakaa naamion voimat lähellä olevien kanssa. Aluksi Kanohi-naamioita oli 64, mutta uusia on tullut ajan mittaan.


title: Kanohi

text: MAKUTAN (BIONICLE-sarjan vaarallinen päävihollinen) KRAATAT (iilimatomaiset saastuttajaolennot) voivat saastuttaa Kanohi-naamiot, jolloin käyttäjä joutuu pimeyden valtaan. RAHI-pedoilla oli saastuneet naamiot, joiden avulla Makuta pystyi määräämään niitä.


title: Ruotsin jääpallomaajoukkue

text: Ruotsin miesten jääpallomaajoukkue edustaa Ruotsia miesten jääpallokilpailuissa. Se toimii Ruotsin jääpalloliiton alaisuudessa. Ruotsin jääpallomaajoukkuetta valmentaa Franco Bergman.


title: Ruotsin jääpallomaajoukkue

text: Ruotsin jääpallomaajoukkue on jääpallon maailmanmestaruuskilpailuiden toiseksi menestynein joukkue Venäjän ja sen edeltäjän Neuvostoliiton jälkeen. Ruotsi voitti ensimmäisen jääpallon maailmanmestaruutensa 1981, ja kaikkiaan se on voittanut maailmanmestaruuden 12 kertaa.


title: Ruotsin jääpallomaajoukkue

text: Ruotsin jääpallomaajoukkue pelasi ensimmäisen virallisen maaottelunsa Suomea vastaan Töölön pallokentällä Helsingissä 23. helmikuuta 1919. Ottelu päättyi Ruotsin tappioon 4–1. Vuonna 1920 joukkueet pelasivat Tukholman stadionilla 3–3-tasapelin. Ruotsi kykeni voittamaan Suomen ensimmäistä kertaa Helsingissä 1923. Loppulukemat olivat tuolloin 3–5.


title: Ruotsin jääpallomaajoukkue

text: Norjan maajoukkueen Ruotsi kohtasi ensimmäistä kertaa Oslossa 6. helmikuuta 1927. Maaottelu päättyi Ruotsin 1–3-voittoon.


title: Ruotsin jääpallomaajoukkue

text: Ruotsi osallistui Norjan talviolympialaisissa 1952 näytöslajina olleeseen jääpalloon. Ruotsi voitti olympialaisten jääpallokilpailun ennen toiseksi sijoittunutta Norjaa ja kolmanneksi sijoittunutta Suomea.


title: Ruotsin jääpallomaajoukkue

text: Kansainvälisen jääpalloliiton perustamisen ja jääpallosääntöjen yhtenäistämisen myötä 1955 Ruotsi ja Neuvostoliitto kohtasivat ensimmäisessä virallisessa jääpallomaaottelussaan Tukholman stadionilla samana vuonna. Ottelu päättyi tasatulokseen 2–2. Ruotsi ja Neuvostoliitto olivat kohdanneet jääpallossa aiemmin Moskovan turnauksessa 1954, mutta ottelua ei lasketa viralliseksi turnauksen sääntökompromissien vuoksi.


title: Ruotsin jääpallomaajoukkue

text: Ruotsi oli mukana historian ensimmäisissä jääpallon maailmanmestaruuskisoissa Helsingissä 1957. Ruotsi jäi kisoissa kolmanneksi eli viimeiseksi maailmanmestari Neuvostoliiton ja hopeamitalisti Suomen jälkeen. Ruotsi saavutti ensimmäisen jääpallon maailmanmestaruutensa 1981 Neuvostoliitossa.


title: Ruotsin jääpallomaajoukkue

text: "Päivitetty 6. helmikuuta 2017.""Päivitetty 24. elokuuta 2011."


title: Billy Bragg

text: Stephen William ”Billy” Bragg (s. 20. joulukuuta 1957) on englantilainen muusikko. Hänen laulujensa tyyli on sekoitus folkia, punkkia ja protestimusiikkia. Bragg tunnetaan erityisesti poliittisesti kantaa ottavista sanoituksistaan. Yli 30 vuoden uransa aikana hän on työskennellyt useiden tunnettujen muusikoiden kuten Johnny Marrin, Kirsty MacCollin, R.E.M:n ja Wilcon kanssa.


title: Billy Bragg

text: Braggin tunnetuin kappale on ”A New England”, joka nousi Kirsty MacCollin esittämänä Britannian singlelistan seitsemänneksi vuonna 1985.


title: Tino Rossi

text: Tino Rossi (29. huhtikuuta 1907 Ajaccio, Korsika, Ranska – 26. syyskuuta 1983 Neuilly-sur-Seine, Ranska) oli ranskalainen laulaja ja elokuvanäyttelijä.


title: Tino Rossi

text: Rossi avioitui nuoren tanssijan Lilia Vettin kanssa vuonna 1947. Avioliitto kesti laulajan loppuelämän. Heillä on yhteinen poika, laulaja Laurent Rossi (s. 1949).


title: Tino Rossi

text: Rossi kuoli haimasyöpään vuonna 1983. Hänet on haudattu kotikaupunkiinsa Ajaccioon, missä on laulajan mukaan nimetty katu ja venesatama. Nogent-sur-Marnessa Pariisissa on Rossin mukaan nimetty aukio.


title: Tino Rossi

text: Tino Rossi oli suosituimpia ranskalaisia laulajia ja elokuvanäyttelijöitä. Rossi oli kabareemusiikin tenori, joka lauloi levylle kuuluisia tangoja ja ranskalaisia chansoneita. Oopperalaulajan ääni ja "latinalaisen rakastajan" persoona tekivät hänestä suositun filmitähden. Rossi teki satoja levytyksiä ja esiintyi yli 25 elokuvassa. Uransa aikana hän lauloi Jules Massenetin (1842–1912), Reynaldo Hahnin ja muiden säveltäjien lauluja.


title: Tino Rossi

text: Nuorena Rossi soitti kitaraa ja lauloi pienissä yhtyeissä Ajacciossa. Myöhemmin hän esiintyi Marseillessa ja ravintoloissa Ranskan Rivieralla. Hän muutti 1930-luvulla Pariisiin ja esiintyi siellä muutamia vuosia saavuttaen menestystä. Rossi liittyi Columbia Records -levy-yhtiöön, jossa työskentelivät tuon ajan suurimmat tähdet kuten Lucienne Boyer, Damin, Mireille ja Jean Sablon. Rossin menestystä lisäsi lauluntekijä Vincent Scotto (1876–1952), joka laati hänen ensimmäiset menestyskappaleensa. Rossi kävi toisen maailmansodan aikana esiintymässä Yhdysvalloissa ja Kanadassa. Hänen läpimurtonsa oli laulu "Petit Papa Noel", jonka koko maailman myyntimäärä ylitti 13 miljoonaa.


title: Tino Rossi

text: Rossilla oli useita filmi- ja operettirooleja. Hän esiintyi myös televisiossa varieteeohjelmissa. Rock and rollin tullessa hän joutui syrjään 1960-luvulla, mutta hänet tunnettiin henkilönä, joka oli rakentanut uraansa yli viidenkymmenen vuoden ajan. Vuonna 1982 Ranskan presidentti François Mitterrand nimesi Rossin kunnialegioonan komentajaksi tunnustuksena hänen työstään Ranskan ja sen kulttuurin hyväksi. Samana vuonna hän esiintyi viimeisen kerran Casino de Paris'ssa.


title: Laina (nimi)

text: Laina on suomalainen naisen etunimi.


title: Laina (nimi)

text: Laina on 1800-luvulla suomalaisuusaatteen vaikutuksesta syntynyt nimi. Nimestä kuvastuu ajatus lapsesta Jumalan lahjana, mutta siihen samalla sisältyy kasvatusvastuu. Laina tunnetaan myös Virossa.


title: Laina (nimi)

text: Nimeä ehdotettiin ristimänimeksi jo 1865 ja se esiintyi Kansanvalistusseuran kalenterissa 1882. Suomen almanakassa Laina on ollut vuodesta 1908. Suosituimmillaan nimi oli 1900-luvun alkuvuosikymmeninä.


title: Laina (nimi)

text: Vuosina 1964–2013 Laina oli väestötietojärjestelmän mukaan nimenä 10 409 naisella. Suurin osa heistä on syntynyt 1900-luvun alkupuolella.


title: Timo Seppänen

text: Timo "Coast to Coast" Seppänen (s. 22. heinäkuuta 1987 Helsinki) on suomalainen jääkiekkopuolustaja. Hän on pelityyliltään all around -puolustaja ja hänen vahvuuksiin kuuluu liike, kiekonkäsittely, laukaus ja pelirohkeus. Seppäsen heikkouksiin kuuluu virhealttius, ajoittainen liika kiekonpitäminen ja avaussyöttöjen viivästyminen.


title: Timo Seppänen

text: Seppänen on Nurmijärven Kurran kasvatti. Hän pelasi juniorina sittemmin Pitäjänmäen Tarmossa, josta Seppänen siirtyi C-juniori-ikäisenä Helsingin IFK:hon kaudeksi 2002–2003. Hän pelasi suurimman osan kaudestaan vuoden alaikäisenä joukkueen B-nuorissa, mutta voitti C-nuorissa Suomenmestaruuden keväällä 2003. Kauden 2003–2004 päätteeksi Seppänen voitti A-nuorten SM-pronssia ja B-nuorten SM-hopeaa. Myös kauden 2004–2005 hän pelasi suurimmaksi osaksi HIFK:n A-nuorissa, mutta vahvisti joukkueen B-nuoria kevään 2005 pudotuspeleissä, jotka päättyivät Suomenmestaruuteen.


title: Timo Seppänen

text: Kaudeksi 2005–2006 Seppänen nostettiin HIFK:n SM-liigarinkiin. Hän pelasi kauden aikana SM-liigassa 21 runkosarja- ja viisi playoff-ottelua tehden yhden syöttöpisteen. Seppänen pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin HIFK:n A-nuorissa, joiden varakapteenina Seppänen toimi ja oli tehoilla 7+11=18 joukkueen tehokkain puolustaja. Hän sijoittui A-nuorten SM-liigan puolustajien pistepörssissä kahdeksanneksi kolmen muun pelaajan kanssa. Pittsburgh Penguins varasi Seppäsen seitsemännellä kierroksella 185. pelaajana .


title: Timo Seppänen

text: Seppänen ei saanut vakiinnutettua paikkaansa HIFK:n SM-liigakokoopanossa kaudella 2006–2007, joten hän siirtyi joulukuussa 2006 loppukaudeksi lainalle Hämeenlinnan Pallokerhon riveihin. Seppänen onnistui tekemään joukkueessa liigauransa avausmaalin heti ensimmäisessä ottelussaan 2. joulukuuta 2006 vieraissa Tampereen Ilvestä vastaan. Hänen osumansa ratkaisi HPK:lle 1–2-voiton. Yhteensä Seppänen pelasi kauden aikana SM-liigassa 28 runkosarjaottelua tehopistein 2+1=3. Hän ei kuitenkaan voittanut HPK:ssa SM-pronssia keväällä 2007, sillä Seppänen pelasi joukkueessa alle kolmasosan runkosarjasta, eikä hän pelannut ainuttakaan playoff-ottelua. Seppänen pelasi kevätkautensa lähinnä HPK:n A-nuorissa.


title: Timo Seppänen

text: Seppänen aloitti kauden 2007–2008 taas HIFK:ssa, jossa hän pelasi vain kolme SM-liigaottelua, kunnes siirtyi syyskuussa 2007 marraskuun Karjala-turnaukseen asti kestäneellä lainasopimuksella Kalevan Palloon paikkaamaan puolustajapulaa sekä hakemaan enemmän peliaikaa. Lokakuussa Seppänen jatkoi sopimustaan kauden loppuun ja marraskuussa hän teki KalPan kanssa kaksivuotisen jatkosopimuksen. Seppänen sai KalPassa runsaasti peliaikaa ja pelasi ensimmäinen kokonaisen SM-liigakautensa, joka toi yhteensä 52 runkosarjaottelussa tehot 6+6=12. Kausi 2008–2009 hänellä päättyi SM-pronssiin. Kaudella 2009–2010 Seppänen jäi kuitenkin vähille tehopisteille ja hän joutui ajoittain katsomoon.


title: Timo Seppänen

text: Kaudeksi 2010–2011 Seppänen siirtyi kaksivuotisella sopimuksella Ruotsiin ja Elitserien-joukkue Södertälje SK:n riveihin. Joukkue keväällä 2011 Kvalserienin päätteeksi HockeyAllsvenskaniin, mutta Seppänen palasi kuitenkin kaudeksi 2011–2012 Suomeen ja teki vuoden mittaisen sopimuksen Turun Palloseuran kanssa. Hänen toinen kautensa 2012–2013 osoittautui kuitenkin pettymykseksi, sillä Seppänen ei onnistunut kiekollisesti, eikä pysynyt hyökkääjien perässä puolustusalueellakaan. Hänen kautensa päättyi jo joulukuussa 2012 alaraajavamman vuoksi. Seppänen pelasi kauden aikana 26 runkosarjaottelua jääden niissä ilman tehopisteitä.


title: Timo Seppänen

text: Seppänen pelasi alle 20-vuotiaiden MM-kilpailuissa vuosina 2006 ja 2007, joista ensimmäinen turnaus päättyi pronssiin. Hän oli siinä myös Suomen tehokkain puolustaja Teemu Laakson kanssa tehoilla 2+2=4. Seppänen pelasi myös alle 18-vuotiaiden MM-kilpailuissa vuonna 2005 ja alle 17-vuotiaiden World Hockey Challengessa vuonna 2004.


title: Tori

text:
Tori on julkinen aukio, joita on erityisesti kaupungeissa ja muissa asutuskeskuksissa. Tori voi olla suunniteltu torikauppaa
tai muuta käyttötarkoitusta varten.


title: Tori

text: Torin pinta on tavallisesti kivetty tai harvemmin asfaltoitu. Torilla voi myös olla patsaita, suihkulähteitä tai muita julkisia taideteoksia. Torit ovat yleensä sijoittuneet liikenteellisesti, väestöllisesti ja kaupunkikuvallisesti merkittäville paikoille. Toreilla järjestetään usein erilaisia tapahtumia, esimerkiksi konsertteja. Ne ovat myös merkittäviä kokoontumispaikkoja. Yleensä tori on rakennusten reunustama, mutta jotkin edustusaukiot ja etenkin maaseudun kauppatorit voivat sijaita väljemmin rakennetussa ympäristössä.


title: Tori

text: Torit ja aukiot voidaan jakaa käyttötarkoituksensa mukaan eri luokkiin, joita ovat muiden muassa kauppatorit, keskustorit, kaupunkikuvalliset tai edustukselliset aukiot, asema-aukiot ja liikenteelliset aukiot.


title: Tori

text: Torilla saa harjoittaa torikauppaa elinkeinolain säännösten puitteissa. Torikauppias maksaa myyntipaikasta säädetyn torimaksun, joka voi olla päiväkohtainen tai vuosimaksu. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, paitsi jos myyntipaikkaan sisältyy toripöytä tai koju. Torilla on usein torivalvoja, jolta myyntipaikka tavallisesti varataan ja joka toimii torin järjestyksenvalvojana.


title: Tori

text: Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää autojen pysäköintialueena tai siellä voidaan järjestää julkisia tilaisuuksia. Torilla noudatetaan yleistä järjestyslakia.


title: Tori

text: Suomen kielen sana "tori" juontuu ruotsin sanasta "torg", joka on puolestaan lainattu muinaisvenäjän sanasta "tŭrgŭ". Samaan muinaisvenäjän sanaan pohjautuu myös paikannimi Turku ja esimerkiksi viron toria tarkoittava sana turg. Alkujaan kauppapaikkaa tarkoittanut sana on suomen kielessä sittemmin yleistynyt tarkoittamaan kaikkia aukioita.


title: Ace of Base

text: Ace of Base on Göteborgissa vuonna 1986 perustettu ruotsalainen popyhtye. Yhtyeen perustivat sisarukset Jonas ”Joker” Berggren, Jenny Berggren ja Linn ”Malin” Berggren ja heidän läheinen ystävänsä Ulf Ekberg.


title: Ace of Base

text: Yhtye on julkaissut vuosina 1992–2010 24 singleä, neljä studioalbumia ja useita kokoelmia, jotka ovat myyneet maailmanlaajuisesti yhteensä yli 60 miljoonaa kappaletta, mikä tekee Ace of Basesta kaikkien aikojen kolmanneksi myydyimmän ruotsalaisen yhtyeen Abban ja Roxetten jälkeen. 1990-luvulla Ace of Base oli eniten myyty eurooppalainen yhtye koko maailmassa. Yhtye on ollut myös ehdolla Grammy-palkinnon saajaksi ja voittanut useita World Music Awards-, American Music Awards- ja Billboard Music Awards -palkintoja. Yhtyeen suurimpana kaupallisena hittinä voidaan pitää vuonna 1994 julkaistua ”The Sign” -kappaletta, joka pysyi Yhdysvaltojen Billboard Hot 100 -listan ykkösenä kuusi viikkoa ja myi pelkästään Yhdysvalloissa yli neljä miljoonaa kappaletta ollen vuoden myydyin single.


title: Ace of Base

text: Yhtye aloitti toimintansa alun perin nimillä Kalin Prospecht ja Tech Noir, mutta muutti nimensä Ace of Baseksi vuonna 1990. Yhtye nauhoitti alkuaikoinaan useita demokappaleita ja lähetti niitä monille levymerkeille, mutta ei saanut minkäänlaista tunnustusta. Vuonna 1991 jäsenet huomasivat sanomalehdessä tuottaja John Ballardin ilmoituksen, jossa tämä haki uusia kykyjä. Ballard oli hieman epävarma yhtyeen potentiaalista, mutta päästi heidät studioon nauhoittamaan demon "Wheel of Fortune". Yksikään yhtiö Ruotsissa ei kiinnostunut tämänkään jälkeen Ace of Basesta. Vuonna 1992 tanskalainen levy-yhtiö Mega Records allekirjoitti sopimuksen yhtyeen kanssa. Kappale ei kuitenkaan noussut hitiksi kuin vasta kolmannella julkaisukerralla lokakuussa 1992, ja nousi viimein listoille Skandinaviassa.


title: Ace of Base

text: Tämän onnistumisen jälkeen Ace of Base lähetti demokappaleen "Mr Ace" tuottaja Denniz Popille, joka innostui yhtyeestä. Kappaleen nimeksi vaihtui "All That She Wants" ja kappaleen reggaepohjainen pop-biitti muodostui Ace of Basen tavaramerkiksi. Se nousi ensin ykköseksi Tanskassa, edellisen singlen sinnitellessä kuukausien jälkeen edelleen toisella sijalla. Levy-yhtiö julkaisi joulumarkkinoille pikaisesti debyyttialbumin "Happy Nation".


title: Ace of Base

text: Albumi oli välittömästi hitti Tanskassa, ja yhtye alkoi kiinnostaa myös muualla Euroopassa. Yhtye teki lisenssin levyn julkaisusta muualla Euroopassa Metronome/Polygram-yhtiön kanssa alkuvuodesta 1993. "All That She Wants" julkaistiin pian kaikkialla Euroopassa, ja se nousi ykköseksi muun muassa Sveitsissä, Italiassa, Espanjassa ja Saksassa, jossa se pysyi kärjessä kahdeksan viikkoa.


title: Ace of Base

text: Toukokuussa 1993 "All That She Wants" oli kolme viikkoa listaykkösenä Isossa-Britanniassa ja myi yli 600 000 kappaletta. Tästäkään huolimatta yhdysvaltalaiset levy-yhtiöt eivät kiinnostuneet yhtyeestä. Vastaus oli aina sama: "Tämä yhtye ei koskaan toimi USA:ssa". Lopulta kuitenkin Arista Records -yhtiön perustaja Clive Davis kiinnostui yhtyeestä lomaillessaan Euroopassa ja kiinnitti nelikon levymerkilleen. Loppuvuodesta 1993 "All That She Wants" oli Yhdysvaltojen Billboard Hot 100 -listan sijalla 2 ja myi hetkessä platinaan oikeuttavan miljoona kappaletta.


title: Ace of Base

text: Menestyksen ansiosta Clive Davis vaati, että yhtye kirjoittaisi uusia kappaleita "Happy Nation" -albumin Yhdysvaltain-julkaisua varten. Yksi näistä uusista kappaleista oli singlenäkin julkaistu ”The Sign”, joka menestyi Yhdysvalloissa loistavasti nousten kaikkien mahdollisten listojen ykköseksi. Tämän vuoksi albumi julkaistiin Yhdysvalloissa nimellä "The Sign".


title: Ace of Base

text: Albumilta julkaistiin singleinä myös kappaleet "Happy Nation", "Don't Turn Around" ja "Living In Danger", jotka kaikki olivat valtavia radio-, lista- ja myyntihittejä niin Yhdysvalloissa kuin Euroopassa. Ace of Base pääsi myös Guinnessin ennätysten kirjaan, sillä "Happy Nationista / The Signista" muodostui kaikkien aikojen myydyin debyyttialbumi. Tämän ennätyksen kuitenkin rikkoi Alanis Morissette vuonna 1997 albumillaan "Jagged Little Pill".


title: Ace of Base

text: Kahden vuoden yhtäjaksoisen menestyksen jälkeen Ace of Base ei saanut pitää taukoa musiikista, sillä levy-yhtiöt kiirehtivät yhtyettä julkaisemaan uutta musiikkia. Arista Records myös kannusti siskoksia Jennyä ja Malinia kirjoittamaan kappaleita albumille, jotta levy saataisiin nopeammin valmiiksi. Lopulta marraskuussa 1995 julkaistiin 17 kappaletta sisältävä kakkosalbumi "The Bridge".


title: Ace of Base

text: Albumi edusti huomattavaa soundin muutosta. Yhtye jätti suurimmaksi osaksi tavaramerkiksi muodostuneen reggae-biittinsä suunnaten enemmän kokeelliseen ja akustiseen ilmaisuun.


title: Ace of Base

text: Ensimmäinen single "Lucky Love" oli kuitenkin valtavirtainen popkappale ja saavutti jälleen menestystä Euroopassa. Single oli myös yhtyeen ensimmäinen ja ainoa listaykkönen kotimaassaan Ruotsissa. Huolimatta singlen menestyksestä Clive Davis päätti, että ensimmäinen Amerikassa julkaistava single on klubikappale "Beautiful Life". Se jatkoi yhtyeen menestystä Yhdysvalloissa.


title: Ace of Base

text: "The Bridge" myi maailmanlaajuisesti seitsemän miljoonaa kappaletta, joista tuplaplatinaan oikeuttavan kaksi miljoonaa Yhdysvalloissa. Tästä huolimatta oli hyvin selvää, ettei Ace of Base voisi toistaa edellisen albumin ilmiömäistä menestystä ja hype yhtyeen ympärillä alkoi hiljentyä. Tämän jälkeen Ace of Base katosi parrasvaloista, ja vuonna 1997 se esiintyi ainoastaan prinsessa Victorian 20-vuotissyntymäpäivillä.


title: Ace of Base

text: Levy-yhtiöt päättivät antaa yhtyeelle aikaa kolmannen albumin kirjoittamiselle niin paljon kuin Ace of Base itse halusi. Suurin osa kolmannesta albumista nauhoitettiin Jonaksen omassa Barn Studiossa. Kun yhtye viimein julkaisi albumin nimellä "Flowers" kesäkuussa 1998, he sanoivat sen olevan paras albumikokonaisuutensa. Fanit kuitenkin yllättyivät, koska aiemmin suurimman osan päävokaaleista esittänyt Malin oli jäänyt taka-alalle ja luovuttanut "keulahahmon" tittelin tummatukkaiselle siskolleen Jennylle. Osittain tämän on kerrottu johtuneen Malinin kurkkusyövän aiheuttamasta osittaisesta äänenmenestyksestä ja siitä, että hän ei pitänyt kuuluisuudesta. Malin on myös itse kertonut haastatteluissa, että hän on aina halunnut laulaa, mutta ei olla laulaja.


title: Ace of Base

text: Radioviritteinen single "Life Is A Flower" julkaistiin albumilta ensin ja se saavutti suurta menestystä listoilla. Se oli myös vuoden 1998 soitetuin kappale Euroopan radioissa. Ace of Basen brittiläinen levy-yhtiö oli aiemmin ehdottanut nauhoitettavaksi Bananarama-yhtyeen 1980-luvun hittiä "Cruel Summer", ja se päätettiin julkaista toisena singlenä Euroopassa. Clive Davis päätti huolimatta "Life Is A Flower" -kappaleen menestyksestä julkaista "Cruel Summer" -kappaleen ensimmäisenä singlenä Amerikassa uudelta albumilta. Single saavutti kultaa Yhdysvalloissa kuukauden sisällä ja oli Ace of Basen viimeinen miljoonamyyjä Yhdysvalloissa. "Flowers"-albumi julkaistiin Yhdysvalloissa nimellä "Cruel Summer", ja se sisältää myös hieman poikkeavan kappalelistan Euroopan vastaavaan nähden.


title: Ace of Base

text: Toisena singlenä albumilta julkaistiin Amerikassa "Whenever You're Near Me" ja Euroopassa puolestaan sinkut "Travel To Romantis" ja "Always Have, Always Will", jotka saavuttivat suosiota.


title: Ace of Base

text: Marraskuussa 1999 Ace of Base julkaisi kokoelma-albumin "Singles of The 90's", joka sisälsi kolme uutta laulua. Niistä sinkkuina julkaistiin "Hallo Hallo" ja "C'est La Vie", joka hieman yllättäen nousi ykköseksi Espanjassa. Amerikassa kokoelma julkaistiin vuonna 2000 nimellä "Greatest Hits". Se myi ensimmäisellä viikolla vain 5 000 kappaletta eikä sijoittunut Yhdysvalloissa. Levyyn päättyi Ace of Basen sopimus Amerikassa.


title: Ace of Base

text: Ace of Base julkaisi neljännen studioalbuminsa, "Da Capo", syyskuussa 2002. Sen julkaisu oli suunniteltu jo vuodelle 2000, mutta sitä oli toistuvasti lykätty. Vaikka se nousi albumilistalle useissa Euroopan maissa, se menestyi heikosti edeltäjiinsä verrattuna. Albumia ei julkaistu Australiassa, Yhdysvalloissa tai Isossa-Britanniassa, koska näissä maissa katsottiin, että yhtyeellä ei ollut enää mitään merkitystä niiden musiikkipiireissä.


title: Ace of Base

text: Albumilta julkaistiin singleinä kappaleet "Beautiful Morning, "Unspeakable" ja "The Juvenile", joka oli kirjoitettu alun perin jo vuonna 1995 nimellä Goldeneye. Sen oli tarkoitus olla "007 ja kultainen silmä" -elokuvan tunnuskappale, mutta koska Arista Records pelkäsi elokuvan olevan floppi, he vetivät Ace of Basen pois projektista eikä kappaleesta koskaan valmistunut kuin demo.


title: Ace of Base

text: Vuonna 2007 Jenny Berggren antoi virallisen lausunnon, että Linn Berggren on jättänyt lopullisesti yhtyeen. Ace of Base julkaisi triona uuden kokoelmaboksin "Greatest Hits" Euroopassa ja teki kiertueen, joka kattoi muun muassa Tanskan, Venäjän ja Suomen.


title: Ace of Base

text: Vuonna 2009 myös Jenny ilmoitti jäävänsä pois yhtyeestä julkaistakseen ensimmäisen sooloalbuminsa.


title: Ace of Base

text: Kesäkuussa 2010 Ace of Base avasi Facebook- ja Twitter-tilit. Näissä tileissä ensi kerran julkistettiin yhtyeen kaksi uutta naisjäsentä, Clara Hagman ja Julia Williamson. Clara Hagman selvisi Ruotsin vuoden 2009 Idols-välieriin, joissa Ulf Ekberg oli tuomarina. Ensimmäinen single uudelta albumilta kantaa nimeä "All For You" ja se toimitettiin Euroopan radioihin heinäkuun lopussa. Uusi albumi "The Golden Ratio" julkaistiin syyskuussa 2010. Huhujen mukaan albumia oli ollut työstämässä muun muassa Red One ja Timbaland. Albumia nauhoitettiin New Yorkissa ja Göteborgissa.


title: Ace of Base

text: Tammikuussa 2014 Julia ilmoitti virallisella Facebook-tilillään, että hän ja Clara ovat jääneet bändistä pois jo vuonna 2012.


title: Ace of Base

text: Monet artistit ovat sanoneet Ace of Basen vaikuttaneen heidän musiikkiinsa. Lady Gaga on kertonut, että monet hänen "The Fame Monster" -albuminsa kappaleet, muun muassa "Alejandro", ovat saaneet vaikutteita "1990-luvun super pop -melodioista kuten Ace of Basesta". Myös Katy Perry on kertonut, että hänen toinen albuminsa "Teenage Dream" on ottanut vaikutteita yhtyeen musiikista.


title: Prut

text: Prut () on 953 km pitkä joki, joka saa alkunsa Karpaattien vuoristosta Ukrainassa ja joka virtaa kaakkoon ja yhtyy Tonavaan Giurgiuleștin kohdalla Galațista itään. Ennen vuoden 1940 Bessarabian miehitystä joki kuului lähes kokonaan Romaniaan, mutta nykyisin se muodostaa Romanian ja Moldovan rajan 711 km:n matkalta. Sen valuma-alue on 27 000 km².


title: Prut

text: Prut saa alkunsa Ukrainan puolella Karpaattien vuoristoa, tarkemmin Tšornohoran vuoristoon kuuluvan Hoverlan huipun kaakkoispuolen metsäisestä rinteestä noin 15 kilometriä Voroh’tan kylästä. Lähtökohta sijaitsee 1580 metrin korkeudessa. Se jatkaa matkaansa itään kulkien Moldovan-Bessarabian tasankoalueen halki. Suurin kaupunki sen reitillä on vuoriston laaksossa sijaitseva Tšernivtsi, jossa Prutin rannat ovat matalat ja jossa se saattaa tulvia. Tšernivtsistä se jatkaa kaakkoon muuttuen Lunkan kohdalla mutkittelevaksi. Pian Lunkan jälkeen se toimii Ukrainan ja Romanian välisenä rajana Ukrainan Mamalyhan ja Romanian Darabanin väliselle alueelle asti, jossa joki kohtaa Moldovan rajan ja siirtyy Romanian ja Moldovan rajajoeksi. Tästä kohdasta on 900 kilometriä Tonavaan ja joki kulkee kaakkoon kääntyen Unghenin kohdalla jyrkemmin etelänsuuntaiseksi. Prut yhtyy Tonavaan Giurgiuleștin kohdalla Galațista itään. Yhtymäkohta sijaitsee 164 kilometriä Tonavan suulta, ja Prut on viimeinen siihen yhtyvä suuri joki.


title: Prut

text: Antiikin aikaan Prut tunnettiin muun muassa nimillä "Pyretus" (muinaiskreikaksi Πυρετός), "Poras" tai "Porata", "Hierasus" ja mahdollisesti myös "Gerasus".


title: Prut

text: Heinäkuussa 1711 Stănileștin kohdalla käytiin Venäjän–Turkin sodan 1710–1711 ratkaissut Prutjoen taistelu, jossa Baltacı Mehmet paššan johtama Osmanien valtakunnan armeija piiritti keisari Pietari Suuren venäläisarmeijan.


title: Prut

text: Ukrainalaisen tarinan mukaan Prut-niminen nuorimies nukahti kerran puun alle. Hänet herätti kaunis tyttö nimeltään Hoverla, ja he rakastuivat toisiinsa. Hoverlan isä oli kuitenkin vuoren tsaari, ja saatuaan tietää parin romanssista isä kirosi tyttärensä. Koska Hoverla ei voinut elää rakkaansa kanssa, hän hyppäsi alas vuorenkielekkeeltä. Hänen niin tehdessään nousi raivokas tuuli, joka runteli puita ja maastoa. Sen nostattaman pölyn viimein laskeuduttua laakson paikalle oli noussut vuori. Prut kuuli Hoverlan äänen kutsuvan häntä vuorelta, ja hän juoksi pois liittyäkseen Hoverlaan, palaamatta koskaan takaisin. Tarinan mukaan vuorta on siitä lähtien kutsuttu Hoverlaksi, ja jokea puolestaan Prutiksi.


title: Kivijärvi (Hollola)

text: Kivijärvi (Natura 2000 -koodi FI0306008) muodostaa 32 hehtaarin laajuisen luonnonsuojelualueen, missä on lehtipuuvaltainen alue joka yhdistyy Kivijärven rantoihin. Alueella on mm. liito-oravia, harmaapäätikkoja ja palokärkiä.


title: Kivijärvi (Hollola)

text: Alue suojellaan luonnonsuojelulailla. Alueella voi harjoittaa uhanalaisen lintulajin elinolosuhteet säilyttävää metsänhoitoa kunhan alueelle jätetään lahoavaa puustoa riittävästi.


title: Katjuša (ase)

text: Katjuša (, eli "Pikku-Katja") tai Stalinin urut () oli alun perin puna-armeijan toisen maailmansodan aikaisten raketinheittimien BM-8, BM-13, BM-31 -nimitys. Katjuša oli eräs suosittu sota-ajan laulu Neuvostoliitossa ja oli myös tulusten nimitys.


title: Katjuša (ase)

text:
Myöhemmin samaa nimeä on käytetty myös toisen maailmansodan jälkeisistä raketinheittimistä BM-14, BM-21, BM-24, BM-25, BM-27 ja BM-30 ja niiden eri maissa valmistetuista kopioista.
Nimessä termi BM tulee sanoista "Bojevaja mašina" (), "taisteluväline" tai -auto. Numero puolestaan ilmoittaa raketin kaliiperin senttimetreinä.
Neuvostoliitossa kehitettiin sodan jälkeen myös 107 mm:n BM-12, joka ei tullut ikinä laajaan käyttöön, mutta sitä valmistettiin paljon Kiinassa nimellä tyyppi 63. Katjuša-raketteja yksittäin ammuttuna on käyttänyt muun muassa Hizbollah-järjestö iskuissa Israelia vastaan.


title: Katjuša (ase)

text: Katjušoja käytettiin ensimmäistä kertaa saksalaisia joukkoja vastaan 14. heinäkuuta 1941. Sodan loppuun mennessä niitä oli valmistettu yli 1 800 kappaletta.


title: Katjuša (ase)

text: Katjušat koostuivat rinnakkaisista kiskoista, joihin raketit asennettiin, ja telineestä, joilla kiskot saatiin kallistettua laukaisuasentoon. Näiden tärkein ominaisuus oli kuitenkin yksinkertaisuus. Raketinheitin voitiin kiinnittää monenlaisiin alustoihin kuten (yleisimmin) kuorma-autoon, panssarivaunuun tai tykkitraktoriin. Yhdessä raketinheittimessä oli 14–48 kiskoa. BM-13:ssa käytettiin 180 cm pitkiä, 42 kg painavia, halkaisijaltaan 13,2 cm leveitä raketteja, joiden kantomatka oli jopa 8,7 km. Raketin ammus painoi 4,9 kg. Katjušat eivät olleet erityisen tarkkoja, mutta olivat suurina määrinä käytettäessä hyvin tehokkaita aluepommituksessa ja aiheuttivat vihollisten joukoissa pelkoreaktioita.


title: Katjuša (ase)

text: Puna-armeijan tykistö ei arvostanut Katjuša-raketinheitintä ennen saksalaisten maahantunkeutumista, koska yhden yhteislaukauksen valmistelu vei aikaa 50 minuuttia, kun esim. haupitsilla pystyi samassa ajassa ampumaan 150 kranaattia, kuitenkin sodan tultua vaadittiin tykistöltä liikkuvuutta jolloin Katjušan arvostus kasvoi; siinä missä perinteisillä tykeillä ampuvat patterit joutuivat siirtämään tykit asemaan miesvoimin sekä suuntaamaan ja lataamaan ennen ampumista, Katjušaa kuljettava ajoneuvo voitiin vain ajaa asemaan ja lavetti suunnata, raketit olivat valmiiksi lavetilla kuljetuksen aikana. Lisäksi vaikka lataaminen vei aikaa, yksi Katjušan laukaus oli tuhovoimaisempi kuin mihin kokonainen tykkipatteri olisi kyennyt samassa muutaman sekunnin kestävässä ajassa.


title: Nitraatti

text:
Nitraatti (NO eli nitraatti-ioni), kuten myös nitriitti (NO), ovat typen ja hapen muodostamia anioneja. Nitraatti-ionin sisältäviä typpihapon HNO suoloja kutsutaan nitraateiksi.
Nitraattia saadaan typpihaposta seuraavasti:


title: Nitraatti

text: HNO + HO → HO + NO


title: Nitraatti

text: Nitraatit ovat tyypillisesti veteen hyvin liukenevia. Nitraatti-ioni kelpaa kasveille typen lähteeksi, joten sitä käytetään lannoitteissa. Mereen tai järveen liuenneena se saattaa aiheuttaa kasvien liikakasvustoa ja sitä kautta aiheuttaa kalojen kuolemia hapenpuutteen vuoksi.


title: Katoblepas

text: Katoblepas (kreik. καταβλέπω, 'katsoa alaspäin') on etiopialainen taruolento. Sen kuvaili ensimmäisenä Plinius vanhempi ja myöhemmin Claudius Aelianus. Sillä on puhvelin keho ja sian pää. Sen katse tai hengitys voi joko muuttaa ihmiset kiveksi tai tappaa heidät.


title: Katoblepas

text: Plinius kuvaili sen olevan keskikokoinen, hidas olento, jolla on niin painava pää, ettei se itse jaksa sitä nostaa ja kasvot suunnattuna aina maata kohti. Hän päätteli sen katseen olevan kuolettava kuin basiliskilla, jolloin sen pään painavuus oli hyvä asia.


title: Katoblepas

text: Claudius Aelianus tarjosi kattavamman kuvauksen: olento oli suunnilleen härän kokoinen kasvinsyöjä, jolla oli raskas harja, kapeat, verestävät silmät ja takkuiset kulmakarvat. Hänen kuvauksessaan eläimen katse ei ollut kuolettava, mutta sen hengitys oli myrkyllistä sen syömien myrkkykasvien vuoksi.


title: Katoblepas

text: Molemmat kirjailijat saattoivat mahdollisesti viitata gnuuhun.


title: Bobby McFerrin

text: Robert "Bobby" McFerrin, Jr. (s. 11. maaliskuuta 1950 Manhattan, New York, New York) on jazz-musiikilla aloittanut a cappella -laulaja. McFerrin tuli tunnetuksi vuoden 1988 hitistä "Don't Worry, Be Happy", joka nousi listaykköseksi USA:ssa. Hän myös sovitti ja esitti Cosby Show'n neljännen tuotantokauden tunnusmusiikin. Näissä kappaleissa McFerrin päällekkäisäänitti moniäänisen kappaleen studiossa esittäen itse kaikki lauluosat. Vuonna 1993 hän lauloi Henry Mancinin säveltämän tunnussävelen elokuvaan Vaaleanpunaisen pantterin poika.


title: Bobby McFerrin

text: McFerrin oli aiemmin pianisti, mutta hän yritti kehittää itselleen persoonallisen tavan laulaa. Hänen toinen julkaisunsa "The Voice" (1984) on merkittävimpiä jazz-vokaalilevyjä. Siinä McFerrin esiintyy yksin äänensä kanssa ilman päällekkäisäänityksiä. McFerrin on laajentanut ilmaisuaan klassisen musiikin suuntaan ja esiintynyt myös orkesterien sekä muiden muassa sellisti Yo-Yo Man, pianisti Chick Corean ja Herbie Hancockin kanssa.


title: Bobby McFerrin

text: McFerrinin ääniala kattaa neljän oktaavia. Hän on opetellut laulamaan hyvin erilaisilla äänillä, ja tekee suullaan myös erilaisia ääniefektejä. Esimerkiksi tietynlaisen bassoäänen muodostamiseksi hän taputtelee vatsaansa laulaessaan.


title: Bobby McFerrin

text: McFerrin on esiintynyt Pori Jazz -festivaaleilla vuosina 1983, 1992, 1997 ja 2001.


title: Bastardi

text: Bastardi voi tarkoittaa seuraavia:


title: Kotajärvi (Hollola)

text: Kotajärvi (FI0306009, HSO 040039) muodostaa 11 hehtaarin laajuisen luonnonsuojelualueen, joka koostuu harjuista ja kirkasvetisestä järvestä sekä neva-alueesta.


title: Kotajärvi (Hollola)

text: Kotajärveen vettä ei tule eikä poistu uomien kautta, vaan se tihkuu pohjaveteen hiekkapohjan lävitse. Kasvistoltaan järvi on rehevä. Alueella tavattavia kasveja ovat mm. isoulpukka, uistinvita ja vesisammaleet sekä suvantonäkinsammaleet


title: Kotajärvi (Hollola)

text: Eteläisillä harjurannoilla kasvaa piukkasaraa ja pohjoisilla suorannoilla jouhisaraa, mutasaraa sekä liereäsaraa.


title: Kotajärvi (Hollola)

text: Pensaisiin kuuluu kataja. Nevalla kasvaa tupasvillaa ja mutasaraa.


title: Kotajärvi (Hollola)

text: Uhanalaisista vesikasveista Kotajärvessä tavataan lapinsirppisammalta.


title: Arctia

text: Arctia Oy (vuoteen 2016 Arctia Shipping Oy) on Suomen valtion omistama osakeyhtiö, joka tuottaa jäänmurtoon, monitoimialuksiin, öljyntorjuntaan ja satamajäänmurtoon sekä hinaukseen liittyviä palveluja. Lisäksi Arctia tarjoaa alusten hoitopalvelua ja harjoittaa rahtaustoimintaa Suomessa ja ulkomailla. Ennen osakeyhtiövaihetta käytössä oli nimi Varustamoliikelaitos Finstaship.


title: Arctia

text: Tero Vauraste irtisanottiin toimitusjohtajan tehtävästä joulukuussa 2018, ja tehtävää hoitaa Kimmo Höijer.


title: Arctia

text: Lähde


title: Suomen jääpallomaajoukkue

text: Suomen jääpallomaajoukkue edustaa Suomea kansainvälisissä jääpallon maajoukkuekilpailuissa. Se toimii Suomen Jääpalloliiton alaisuudessa. Suomen miesten jääpallomaajoukkuetta valmentaa Antti Parviainen.


title: Suomen jääpallomaajoukkue

text: Suomen maajoukkue on maailman kolmanneksi menestynein miesten jääpallomaajoukkue Neuvostoliiton ja myöhemmin Venäjän maajoukkueiden sekä Ruotsin maajoukkueen jälkeen. Suomi voitti ensimmäisen miesten jääpallon maailmanmestaruutensa 2004 Ruotsissa.


title: Suomen jääpallomaajoukkue

text: Jääpallon maajoukkuetoiminta alkoi Suomessa heti maan itsenäistyttyä Suomen Palloliiton alaisuudessa. Alkuaikoina maajoukkue koostui lähes kokonaisuudessaan Viipurin Susien pelaajista. Ensimmäisessä maaottelussaan 23. helmikuuta 1919 Suomi kohtasi Ruotsin Töölön pallokentällä Helsingissä ja voitti 6 000 katsojan edessä käydyn kamppailun 4–1. 1920 joukkueiden uusintakohtaaminen Tukholmassa päättyi 3–3. Talvella 1922 Viipurin Sudet ei luovuttanut yhtään miestään Ruotsi-maaotteluun, ja maajoukkue koottiin hätäratkaisuna lähes kokonaan helsinkiläisistä pelaajista. Siitä huolimatta Suomi pystyi kukistamaan Ruotsin Tukholman stadionilla 6–4. Vuonna 1923 Ruotsi kykeni voittamaan Suomen Helsingissä maalein 3–5.


title: Suomen jääpallomaajoukkue

text: Vuosina 1923–1934 Suomi kohtasi Viron maajoukkueen kaikkiaan kuusi kertaa. Talvella 1923 Helsingin Jalkapalloklubin pelaajista koostunut maajoukkue voitti Helsingissä Viron peräti 22–0. Seuraavana vuonna Tallinnassa Suomen ja Viron välinen maaottelu päättyi Suomen voittoon 0–4.


title: Suomen jääpallomaajoukkue

text: Talvisodan aikana helmikuussa 1940 Suomi pelasi kaksi jääpallomaaottelua ruotsalaisten ja norjalaisten järjestäjien aloitteesta. Suomen maajoukkue koottiin pelaajista, jotka voitiin sen hetkinen sotatilanne huomioiden irrottaa rintamalta. Maajoukkueeseen nimettiin 16 pelaajaa ja kolme johtajaa: joukkueenjohtajina toimivat Palloliiton puheenjohtaja Erik von Frenckell sekä Työväen Urheiluliiton puheenjohtaja Urho Rinne ja valmentajana Max Viinioksa.


title: Suomen jääpallomaajoukkue

text: Joukkueen pelaajisto koostui niin ikään sekä Palloliiton että TUL:n seurojen pelaajista. Ensimmäisessä maaottelussa 11. helmikuuta Suomi kohtasi Ruotsin Tukholman stadionilla. Ruotsi voitti ottelun 2–1 kymmentuhantisen yleisön edessä. Tukholman maaottelun jälkeen Suomi pelasi Oslossa ensimmäisen virallisen maaottelunsa Norjaa vastaan. Suomi voitti Norjan ottelussa 1–2. Katsojia oli paikalla noin 10 000. Maaotteluista kertyneet tuotot otteluiden järjestäjät lahjoittivat Suomen Punaiselle Ristille.


title: Suomen jääpallomaajoukkue

text: Oslon talviolympialaisissa 1952 jääpallo oli kisojen näytöslaji. Suomen jääpallomaajoukkue osallistui kisojen jääpalloturnaukseen, josta saavutuksena oli pronssia Ruotsin ja Norjan jälkeen. Vuonna 1957 Suomi oli mukana kaikkien aikojen ensimmäisissä jääpallon maailmanmestaruuskilpailuissa, jotka järjestettiin Helsingissä. Suomen maajoukkue saavutti Neuvostoliiton voittamista kisoista hopeaa. Ruotsi oli kolmas.


title: Suomen jääpallomaajoukkue

text: Uusia jääpallomaita vastaan Suomen jääpallomaajoukkue on pelannut jääpallon maailmanmestaruuskilpailuissa. Yhdysvallat tuli MM-kisoihin helmikuussa 1985, Kazakstan helmikuussa 1997 ja Valko-Venäjä maaliskuussa 2001.


title: Suomen jääpallomaajoukkue

text: Nykyään Suomi kohtaa muita maajoukkueita pääasiassa maailmanmestaruuskilpailuissa ja muissa turnauksissa kuten Russian Government Cupissa. Vuonna 2004 Suomi voitti ensimmäisen jääpallon maailmanmestaruutensa Ruotsissa järjestetyissä kisoissa. Suomi eteni loppuotteluun kaatamalla Venäjän välierässä 3–4. Loppuottelussa Ruotsia vastaan Suomi nousi varsinaisella peliajalla tappioasemasta tasalukemiin 4–4. Jatkoajalla Sami Laakkosen viimeistelemä kultainen maali ratkaisi maailmanmestaruuden Suomelle loppulukemin 4–5.


title: Suomen jääpallomaajoukkue

text: Suomen joukkue Ruotsin MM-kilpailuissa Vänesborgissa 26. tammikuuta - 2. helmikuuta 2019.


title: Sisäinen valuma-alue

text: Maantieteessä sisäinen valuma-alue alue on valuma-alue, josta ei ole poistuvaa veden virtausta, maanpäällistä tai pinnanalaista. Englannin kielessä käytetään sanaa "endorheic", jolla on kreikkalaiset juuret, "endo", "sisällä, sisäänpäin" ja "rhein", "virrata". Kaikki tällaiselle alueelle satava vesi joko pysyy siellä tai haihtuu pois.


title: Sisäinen valuma-alue

text: Teoriassa sisäisiä valuma-alueita voi syntyä millä tahansa ilmastovyöhykkeellä, mutta lähes kaikki sijaitsevat kuumilla aavikoilla. Suuren sademäärän omaavilla alueilla rantaviivan eroosio avaa vähitellen luonnollisen poistumistien vedelle. Esimerkiksi Mustameri oli pitkään eristyksissä Välimerestä, siihen asti kunnes Välimeri mursi välissä olleen Bosporin kannaksen.


title: Sisäinen valuma-alue

text: Laskujoettomia, yleensä suolapitoisia järviä syntyy näille alueille, ne voivat kuivua kokonaan pitkänä kuivana kautena. Kuumilla aavikoilla haihtuminen on voimakasta, joten kaikki sinne pudonneen veden hiekasta ja kivestä liuottamat mineraalit jäävät veden haihtuessa maan pinnalle. Paikkaan, minne vesi kertyy, syntyy suola-aavikko, mikäli veden kertyminen alueelle syystä tai toisesta lakkaa. Osassa näistä on kova ja erittäin tasainen pinta, jolloin niitä voidaan käyttää maanopeusennätysyrityksiin ja laskeutumispaikkoina pienille lentokoneille.


title: Sisäinen valuma-alue

text: Suolajärvet vaihtelevat usein suuresti kooltaan vuodenaikojen mukaan, ääriesimerkkinä tästä voi pitää Eyrejärveä, joka joinakin vuosina kuivuu kokonaan, ja joinakin vuosina peittää alleen 10 000 km (puolet Laatokan koosta), joskus enemmänkin. Ihminen on ottanut monesti suolajärviin virtaavia vesiä käyttöönsä, ja tästä on monissa tapauksissa ollut seurauksena järven suolapitoisuuden kasvu, sen ekosysteemin muutokset ja jopa järven kuivuminen. Ääriesimerkkinä tästä on Araljärvi.


title: Konstantin Rokossovski

text: Konstantin Konstantinovitš Rokossovski (, , 21. joulukuuta 1896 Varsova, Venäjä – 3. elokuuta 1968 Moskova, Neuvostoliitto) oli venäläinen sotilasjohtaja ja Puolan puolustusministeri.


title: Konstantin Rokossovski

text: Konstantin Rokossovskin suku oli erään puolalaisen aatelissuvun sivuhaara, joka oli silloista alempaa keskiluokkaa. Konstantinin isä oli rautatieläinen. Hänen äitinsä oli venäläinen – Konstantin syntyi aikana, jolloin Puola kuului Venäjään.


title: Konstantin Rokossovski

text: Konstantin Rokossovski palveli ensimmäisessä maailmansodassa Venäjän armeijassa rakuunaosastossa.


title: Konstantin Rokossovski

text: Syksyllä 1917 hän liittyi bolševikkeihin. Hän soti puna-armeijassa Venäjän sisällissodassa nousten komentajaksi. Hän palveli myös Puolan–Neuvosto-Venäjän sodassa 1920-luvun alussa.


title: Konstantin Rokossovski

text: Neuvosto-Venäjän sisällissodan jälkeen Rokossovski opiskeli sotilasakatemiassa. Hän nousi puna-armeijassa ratsuväen komentajaksi.


title: Konstantin Rokossovski

text: Stalinin vainoissa hänet tuomittiin gulagiin 1930-luvun lopussa. Hänet vapautettiin ja kutsuttiin maavoimien palvelukseen vuonna 1940. Vainoissa oli teloitettu suuri osa puna-armeijan korkeimmasta upseeristosta. Saksan hyökkäyksen vuoksi päteviä upseereita pääsi palaamaan poliittisten vankien leireiltä.


title: Konstantin Rokossovski

text: Toisen maailmansodan alussa kesäkuussa 1941 Rokossovski johti ensimmäistä Neuvostoliiton panssarien vastahyökkäystä saksalaisia vastaan Ukrainassa. Sen jälkeen hän sai tehtäväkseen vapauttaa 16. armeija saarroksista. Saman armeijan komentajaksi Smolenskiin hänet siirrettiin kesäkuusta 1941 syyskuuhun 1942. Hän toimi Briaskin rintamalla heinäkuusta syyskuuhun 1942. Hän osallistui Moskovan taisteluun Georgi Žukovin alaisuudessa (16. armeijan komentajana). Hän komensi Donin rintamaa syyskuusta 1942 helmikuuhun 1943, Stalingradin taistelun ajan. Hän toimi Keskisen Rintaman komentajana helmikuusta lokakuuhun 1943 ja osallistui myös Kurskin taisteluun ja operaatio Bagrationiin. Lopun sotaa hän toimi Valko-Venäjän rintamalla kolmena eri komennuksena yleten jatkuvasti. Tässä tehtävässä hän Stalinin käskyn mukaan odotti Varsovan kansannousun kukistumista ennen kaupungin valtaamista. Hän yleni johtamiensa operaatioiden menestyksen seurauksena Neuvostoliiton marsalkaksi.


title: Konstantin Rokossovski

text: Rokossovski on kirjoittanut sotakokemuksistaan myös suomeksi julkaistun kirjan "Sotilaan velvollisuus" ().


title: Konstantin Rokossovski

text: Vuodet 1945–1949 Rokossovski toimi Neuvostoliiton Pohjoisen puolustusalueen komentajana.


title: Konstantin Rokossovski

text: Rokossovski nousi Bolesław Bierutin johtaman kommunistisen Puolan puolustusministeriksi (1949–1956), sillä maan stalinisointiin tarvittiin venäläisiä ministereitä. Puolan maaseudulla kapinoitiin kommunistihallitusta vastaan vuosina 1945–1948, mutta Rokossovski tuli ministeriksi Puolassa vasta 1949. Hän osallistui silti keskeisesti Puolan alistamiseen.


title: Konstantin Rokossovski

text: Hän toimi Neuvostoliiton Transkaukasian sotilasläänin komentajana vuodet 1957–1958. Tässä vaiheessa Josif Stalinin sotilaskomentajat siirrettiin eläkkeelle uuden hallinnon puhdistuksissa, niin myös Rokossovski.


title: Konstantin Rokossovski

text: Konstantin Rokossovski kuoli 74-vuotiaana ja haudattiin Punaiselle torille Kremlin muuriin.


title: Kenneth Branagh

text: Kenneth Charles Branagh (s. 10. joulukuuta 1960 Belfast) on Pohjois-Irlannissa syntynyt brittiläinen näyttelijä ja elokuvaohjaaja. Branagh tunnetaan erityisesti useista Shakespeare-sovituksistaan. Hän on saanut viisi Oscar-ehdokkuutta.


title: Kenneth Branagh

text: Kenneth Branagh syntyi 10. joulukuuta 1960 Belfastissa Pohjois-Irlannissa. Perhe muutti Lontooseen kun Branagh oli yhdeksänvuotias.


title: Kenneth Branagh

text: Lontoossa Branagh näytteli koulunäytelmissä. Hän valmistui Royal Academy of Dramatic Art -teatterikoulusta vuonna 1981 ja kuusi viikkoa myöhemmin aloitti ammattimaisen näyttelijänuransa teatterissa. Vuonna 1984 Branagh liittyi arvostettuun Royal Shakespeare Companyyn, jossa hän sai kiitosta roolisuorituksistaan näytelmissä "Hamlet" ja "Henrik V". Vuonna 1987 hän liittyi Renaissance Theatre Companyyn, jossa hän työskenteli näyttelijänä, kirjoittajana ja ohjaajana.


title: Kenneth Branagh

text: Branagh näytteli uransa alkuvuosina myös useissa televisioelokuvissa ja minisarjoissa, kuten "The Lady’s Not for Burning" (1987), "Fortunes of War" (1987) ja "Look Back in Anger" (1989).


title: Kenneth Branagh

text: Branaghin ensimmäinen elokuvaohjaus oli Shakespearen näytelmästä sovitettu "Kuningas Henrik V" (1989). Hän sai elokuvasta parhaan ohjauksen ja parhaan miespääosan Oscar-ehdokkuudet. Samana vuonna hän meni naimisiin elokuvansa naispääosan esittäjän Emma Thompsonin kanssa. He esiintyivät usein samoissa elokuvissa ennen eroaan vuonna 1995.


title: Kenneth Branagh

text: Seuraavina vuosina Branagh jatkoi Shakespeare-aiheisten elokuvien ohjaamista, kuten "Paljon melua tyhjästä" (1993), "In the Bleak Midwinter" (1995), "Hamlet" (1996), "Turhaa lemmen touhua" (2000) ja "Kuten haluatte" (2006). Hän ohjasi myös joitain Shakespeareen liittymättömiä elokuvia, kuten "Murha menneisyydestä" (1991) ja "Mary Shelleyn Frankenstein" (1994). Ohjaustöidensä lisäksi hän näytteli omissa ja muiden ohjaajien elokuvissa.


title: Kenneth Branagh

text: Shakespeare-elokuviensa jälkeen 2000-luvulla Branagh on ohjannut elokuvat "Pirullista peliä" (2007), Marvel Cinematic Universe-sarjaan kuuluvan "Thor" -elokuvan (2011), toimintatrillerin "" (2014), "Cinderella – Tuhkimon tarina" (2015) ja Hercule Poirot -tarinan "Idän pikajunan arvoitus" (2017). Roolisuorituksestaan elokuvassa "My Week with Marilyn" (2011) hän sai parhaan miessivuosan Oscar-ehdokkuuden.


title: Kenneth Branagh

text: Branagh on näytellyt 2000-luvulla myös televisiossa, kuten minisarjoissa "Shackleton" (2002) ja "Warm Springs" (2005) sekä rikossarjassa "Wallander" (2008–2016). Branagh tunnetaan myös monien BBC:n dokumenttien selostajaäänenä.


title: Kenneth Branagh

text: Branagh on kirjoittanut useita kirjoja elokuviensa tekemisestä. Hänen omaelämäkertansa "Beginning" ilmestyi 1989. Hänet lyötiin ritariksi vuonna 2012. Branagh on perustanut Kenneth Branagh Theatre Company -teatterin, joka aloitti toimintansa vuonna 2015.


title: Kenneth Branagh

text: Branagh oli naimisissa näyttelijä Emma Thompsonin kanssa 1989–1995. Sen jälkeen hän seurusteli ja asui yhdessä näyttelijä Helena Bonham Carterin kanssa. Branagh meni naimisiin art director Lindsay Brunnockin kanssa vuonna 2003.


title: Kenneth Branagh

text: Branagh on kertonut meditoivansa säännöllisesti.


title: Viron jääpallomaajoukkue

text: Viron miesten jääpallomaajoukkue edustaa Viroa kansainvälisissä jääpallon miesten maajoukkuekilpailuissa.


title: Viron jääpallomaajoukkue

text: Jääpalloa on pelattu Virossa vuodesta 1912 alkaen. Vuosina 1916-1935 Virossa pelattiin kansallisia sarjoja. Poikkeuksen teki ainoastaan vuodet 1919 ja 1925. Tänä aikana maassa saatiin mestareita neljästä seurasta: Tallinnan Kalevista vuosina 1916-1918 ja 1920-1921, Narva vuonna 1922, Tarto 1923 ja Tallinnan Sport, joka saavutti mestaruudet vuosina 1924 ja edelleen vuosina 1926-1935 eli yhteensä 11 kertaa.


title: Viron jääpallomaajoukkue

text: Ensimmäisen ja toisen maailmansodan välisenä aikana Viron jääpallomaajoukkue pelasi kuusi maaottelua Suomen maajoukkuetta vastaan häviten kaikki ottelut, lukemin 0-22, 0-4, 2-5, 0-10, 2-4 ja 3-6.


title: Viron jääpallomaajoukkue

text: Neuvostoliiton miehitettyä Viron maajoukkuetoiminta lakkasi, vaikkakin Viron neuvostotasavallan joukkue pelasi erinäisiä otteluita.


title: Viron jääpallomaajoukkue

text:
Tallinnan laivastoasema perusti oman jääpallojoukkueensa nimellä "Baltiflot" eli "Itämeren laivasto". Alun perin joukkue perustettiin vuonna 1941, ja toimintaa jatkettiin maailmansodan jälkeen vuonna 1945. Vuonna 1949 joukkue teki ensiesiintymisensä
Neuvostoliiton Cupissa. Seuraavana vuonna eli 1950 Neuvostoliiton jääpallon mestaruussarjan joukkuemäärää lisättiin. Ylimpään Neuvostoliiton sarjaan tallinnanlaisjoukkue osallistui vuosina 1950, 1951, 1952 ja 1954. Paras saavutus oli vuoden 1951 viides sija pääsarjassa. Neuvostoliiton Cupissa paras tulos oli pääsy neljännesvälieriin kausina 1951 ja 1952.


title: Viron jääpallomaajoukkue

text: Viron itsenäistyttyä uudelleen oppia haettiin Suomessa ja jääpallon MM-kisoissa maajoukkue debytoi 2003 Arkangelin kisoissa. Vuosien 2014 ja 2015 kisoissa Viro eteni B-sarjan loppuotteluun saakka, mutta hävisi molemmilla kerroilla Latvialle. Vuoden 2016 kisoissa joukkue sijoittui viimeiseksi joukkueen käytettyä edustuskelvotonta pelaajaa. Tämän vuoksi Viron kaikki alkusarjan kolme ottelua tuomittiin Virolle tappioksi numeroin 0-5, ja Viron pelit päättyivät tähän.


title: Letku (Tammela)

text: Letku on kylä Tammelan kunnassa Kanta-Hämeen maakunnassa. Kylässä on 380 vakituista asukasta ja lähes 300 vapaa-ajanasuntoa.


title: Letku (Tammela)

text: Kylän palveluita ovat kauppa, asiamiesposti ja vuonna 1903 perustettu koulu. Muita merkittäviä kohteita ovat Hämeen Luontokeskus ja aivan kylän tuntumassa sijaitseva Eerikkilän urheiluopisto. Kaiken kaikkiaan Letkulla toimii kolmisenkymmentä yritystä ja lisäksi kaksikymmentä aktiivista maatilaa. Kylätoiminta on vilkasta ja kylällä toimii lukuisia yhdistyksia mm. kylätoimikunta, vanhempainyhdistys, maamiesseura sekä kalastus- ja metsästysseura.


title: Letku (Tammela)

text: Kylä sijaitsee Hämeenlinnasta Turkuun kulkeneen Hämeen härkätien (yhdystie 2802) varrella ja hieman sivummalla kylän halki kulkee myös Helsingistä Forssan kautta Poriin johtava Valtatie 2. Lähikyliä Tammelan puolella ovat Porras, Liesjärvi ja Torro ja Tammelan eteläisen naapurikunnan Someron puolella Pajula.


title: Letku (Tammela)

text: Kylä on syntynyt Hämeen Härkätien varrelle viimeistään 1400-luvulla. Perimätiedon mukaan Letkun kylä on saanut nimensä epätasaista tietä kuljetettujen lautakuormien pitämästä litkun-latkun-letkun -äänestä. Nimistöntutkija Eero Kiviniemen mukaan murresana "letku" viittaa kulkukelpoisuudeltaan hyllyvään maanpaikkaan, jollaisia Tammelan kylien nimistöä tutkineen Timo Alasen mukaan on saattanut olla härkätiessä Letkun kohdalla.


title: Letku (Tammela)

text: Luonnonympäristöltään Letku liittyy pääosan Tammelasta kattavaan karuun ja erämaiseen Tammelan ylänköön, vaikka jo Someron rajalta lännessä alkavat laajat viljelysaukeat.


title: Letku (Tammela)

text: Vesistöaluejaossa Letku ja sen tammelalaiset naapurikylät Torro ja Patamo sijaitsevat vedenjakajalla Tammelan eteläisen naapurikunnan Someron halki virtaavan Paimionjoen pohjoisen sivujoen Pajulanjoen latvahaarojen ja Kokemäenjoen vesistöalueeseen kuuluvien Loimijoen latvavesien välillä. Someron Hirsjärveen laskevan Pajulanjoen latvahaarojen lähdejärviä Letkulla ja sen naapurikylissä ovat Valajärvi, Valkjärvi, Tourunjärvi ja Haiponjärvi. Tammelan Pyhäjärveen laskevien vesireittien latvajärviä ovat Ruostejärvi, Vahaksenjärvi ja Tapolanjärvi sekä Torronsuohon laskeva Kolmikkaanjärvi.


title: Letku (Tammela)

text: Vuonna 2005 ja 2012 Letku valittiin Kanta-Hämeen vuoden kyläksi.


title: Letku (Tammela)

text: Letkulla sijaitsee puolustusvoimien Länsi-Suomen Huoltorykmenttiin kuuluva varastoalue (entiseltä nimeltään Tammelan Aluevarasto).


title: Harry Turtledove

text: Harry Norman Turtledove (s. 14. kesäkuuta 1949) on historioitsija ja tuottelias kirjailija, joka on kirjoittanut historiallisia romaaneja, fantasiaa ja science fictionia. Hän on tunnettu ja suosittu vaihtoehtohistoriakirjailija.


title: Harry Turtledove

text: Turtledove syntyi Los Angelesissa juutalaiseen perheeseen. Reputettuaan ensimmäisenä opiskeluvuonnaan Caltechissa hän siirtyi Kalifornian yliopistoon Los Angelesissa, josta hän sai filosofian tohtorinarvon Bysantin historiassa 1977. Hänen väitöskirjansa oli "The Immediate Successors of Justinian: A Study of the Persian Problem and of Continuity and Change in Internal Secular Affairs in the Later Roman Empire During the Reigns of Justin II and Tiberius II Constantine (AD 565–582)".


title: Harry Turtledove

text: Vuonna 1979 Turtledove julkaisi ensimmäiset kaksi romaaniaan "Wereblood" ja "Werenight" salanimellä "Eric G. Iverson". Turtledove selitti myöhemmin, että hänen toimittajansa Belmont Towerilla ei luullut ihmisten uskovan kirjailijan oikean nimen olevan "Turtledove" (suomeksi turturikyyhky), ja siksi hän kehitti pohjoismaisemmalta kuulostavan nimen. Turtledove jatkoi Iverson-nimen käyttöä aina vuoteen 1985, jolloin hän julkaisi omalla nimellään novellit "Herbig-Haro" ja "And So to Bed". Toinen hänen käyttämänsä varhainen salanimi oli "Mark Gordian". Turtledove on hiljattain alkanut julkaista historiallisia romaaneja salanimellä "H.N. Turteltaub" (turturikyyhky saksaksi).


title: Harry Turtledove

text: Läpi 1970-luvun lopun ja 80-luvun alun Turtledove toimi teknisenä kirjoittajana Los Angelesin piirikunnan opetusvirastossa. Hän lähti virastosta 1991 siirtyessään kokopäivätoimiseksi kirjailijaksi. Vuosina 1986–1987 hän toimi "Science Fiction Writers of America" -seuran rahastonhoitajana.


title: Harry Turtledove

text: Harry Turtledove on naimisissa rikos- ja tieteiskirjailija Laura Frankosin kanssa. Hänellä on kolme tytärtä: Alison, Rachel ja Rebecca. Hänen lankonsa on fantasiakirjailija Steven Frankos.


title: Harry Turtledove

text: Turtledove voitti Homer-palkinnon novellilla "Designated Hitter" vuonna 1990, "John Esten Cook Award for Southern Fiction" -palkinnon romaanilla "The Guns of The South" 1993 ja Hugo-palkinnon novellilla "Down in The Bottomlands" 1994. Novelli "Must and Shall" ja romaani "The Two Georges" saivat kunniamaininnat omissa luokissaan ollessaan ehdolla "Sidewise Award for Alternate History" -palkinnolle 1995. Tämän lisäksi "Must and Shall" oli ehdolla vuonna 1996 Hugo- ja Nebula-palkinnoille. Worldwar-sarja sai "Sidewise Award for Alternate History" -kunniamaininnan 1996. Vuonna 1998 romaani "How Few Remain" voitti Sidewise-palkinnon. Turtledove voitti toisen Sidewise-palkinnon 2003 romaanilla "Ruled Britannia".


title: Harry Turtledove

text: Turtledove nimitettiin 1. elokuuta 1998 Kentuckyn kunniaeverstiksi ollessaan kunniavieraana Rivercon XXIII:ssa Kentuckyn Louisvillessa. Turtledove piti maljapuheen 58:nnessa maailman science fiction -kokouksessa, Chicon 2000:ssa.


title: Harry Turtledove

text: Turtledovea nimitetään "Vaihtoehtohistorian mestariksi". Tämän lajin sisällä hänet tunnetaan sekä alkuperäisistä vaihtoehtohistoriaskenaarioista, kuten nykypäiviin asti selvinneestä Bysantin Imperiumista, että tuoreesta käsittelystä aiheisiin joista monet muut ovat kirjoittaneet, kuten Etelävaltioiden voitosta Yhdysvaltojen sisällissodassa ja natsi-Saksan voitosta toisessa maailmansodassa.


title: Harry Turtledove

text: Turtledoven fiktiossa toistuva aihe on realistinen sodan kuvaus tavallisten sotilaiden näkökulmasta. Sotilaat on yleensä kuvattu suopeasti, joskaan ei kritiikittömästi – sama henkilö, joka tekee hirveitä raakuuksia yhdessä kohtauksessa on toisissa olosuhteissa kykenevä myötätuntoon ja avuliaisuuteen. Tämä on totta myös niille sotilaille, jotka taistelevat tarinan 'roistojen' puolella, kuten natsi-Saksa ja sen lukuisat vaihtoehtohistorian ja fantasian vastineet Turtledoven kirjoissa. Hänen kuvauksensa sodasta sisältää myös aina siviilejä, joiden elämään sota vaikuttaa taistelukentällä olevien sotilaiden lisäksi.


title: Harry Turtledove

text: Jopa ilmeiset arkkiviholliset, kuten ihmiset jotka ovat mukana kansanmurhassa, ovat tuskin koskaan Turtledoven kirjoissa arkkityyppisiä roistoja. Joissain kirjasarjoissa lukija voi seurata kuinka vaihe vaiheelta sarjan edetessä alun perin kunniallinen henkilö saavuttaa pisteen, jossa hän on valmis joukkomurhiin. Turtledoven kirjat on yleensä kirjoitettu yksikön kolmannessa persoonassa, ja kaikkitietävä kertoja usein hieman arvostelee henkilöitään ennakkoluuloista tai uskomisesta propagandaan; tämä kritiikki yleensä alkaa sanoilla "Hänen mieleensä ei tullut että…".


title: Harry Turtledove

text: Huomattava osa Turtledoven kokonaistuotannosta koostuu pitkistä sarjoista, joissa on monia keskeisiä henkilöitä joita seurataan yksi kerrallaan pienissä pätkissä. Kaikki henkilöt ovat kokemassa saman suurtapahtuman (yleensä suuren sodan), ja heidän yhteiset kokemuksensa ja satunnaiset tapaamisensa ja ristiriitansa toistensa kanssa piirtävät laajan kuvan koko tapahtumasta. Suurempi realismi saavutetaan Turtledoven tavalla toisinaan surmata keskushenkilö – joskus jopa sympaattinen henkilö johon lukija on kiintynyt – usein merkityksettömässä onnettomuudessa tai pienessä kahakassa (näinhän usein käy todellisessa sodassa ja elämässä yleensäkin, mutta huomattavasti harvemmin kirjallisuudessa, erityisesti fiktiossa).


title: Harry Turtledove

text: Samanlaista tekniikkaa käytettiin aiemmin scifin ulkopuolella, esimerkiksi Herman Woukin kirjoissa "Sodan Muisto" ja "Sodan Tuulet" ja vielä aiemmin John Dos Passosin U.S.A.-trilogiassa jota pidetään Passosin pääteoksena.


title: Harry Turtledove

text: Vaikka Turtledove on kirjoittanut paljon puhtaasti historiallisia romaaneja, hänet katsotaan tieteiskirjailijaksi ennen kaikkea siksi, että hän on kirjoittanut huomattavan määrän fantasiaa ja pääosa hänen tuotannostaan on vaihtoehtohistoriaromaaneja (englanniksi "alternate history", ranskaksi "uchronie"), jotka katsotaan scifin alalajiksi. Näiden lisäksi hän on kirjoittanut muutamia puhtaasti scifiä olevia teoksia.


title: Harry Turtledove

text: Turtledovea on käännetty useille kielille, erityisesti italiaksi ja venäjäksi, muttei vielä suomeksi.


title: Ken Stringfellow

text: Ken Stringfellow (s. 30. lokakuuta 1968, Hollywood, Kalifornia) on yhdysvaltalainen muusikko. Hänet tunnetaan parhaiten The Posies -yhtyeestä sekä R.E.M:n kiertuemuusikkona. Yhdessä toisen The Posies -muusikon Jon Auerin kanssa hän soittaa myös Big Star -yhtyeessä. Multi-instrumentalisti Stringfellow soittaa muun muassa kitaraa, bassoa ja kosketinsoittimia.


title: Ken Stringfellow

text: Stringfellowin yhteistyö R.E.M:n kanssa juontaa juurensa 1990-luvun puolivälin Seattleen, jossa hän tapasi siellä asuneen R.E.M.-kitaristi Peter Buckin. Stringfellow ja Buck soittavat molemmat Scott McCaugheyn The Minus 5 -yhtyeessä. McCaughey kuului Stringfellowin ohella R.E.M:n kiertuekokoonpanoon.


title: Ken Stringfellow

text: Stringfellow on naimisissa ranskalaisen taiteilijan Dominique Sassin kanssa ja parilla on yhteinen tytär. Aiemmin hän oli naimisissa Fastbacks-yhtyeen basistin Kim Warnickin kanssa. He erosivat kolmivuotisen avioliiton jälkeen vuonna 1996.


title: Justin Torkildsen

text: Justin Torkildsen (s. 3. heinäkuuta 1981 Boulder, Colorado, Yhdysvallat) on yhdysvaltalainen näyttelijä, joka tunnetaan parhaiten roolistaan Rick Forresterina vuosina 1999–2004 saippuasarjassa "Kauniit ja rohkeat".


title: Justin Torkildsen

text: Vuonna 2001 Torkildsen voitti Daytime Emmy -palkinnon parhaana draamasarjojen nuorena näyttelijänä.


title: Justin Torkildsen

text: Justin Torkildsen vihittiin 31. joulukuuta 2001 Bonnie Binionin kanssa. Pariskunta erosi vuonna 2008. Helmikuussa 2011 hän meni naimisiin italialaisen Valentina Di Berardinon kanssa. Torkildsenilla on norjalaiset sukujuuret.


title: Karisma

text: Karisma (, ’armonlahja’ tai ’suopeus’) on yksilön voimakasta kykyä viehättää ihmisiä tai vaikuttaa heihin. Karismaattisia ihmisiä on erityisen paljon johtajien ja viihdetaiteilijoiden joukossa.


title: Karisma

text: Aiheesta väitellyt Tuomo Takala on arvioinut vaikeasti kuvailtavan karisman viittaavan erityisesti ihmisiin, jotka saavat helposti huomiota ja ihailua; niin sanotun negatiivisen karisman kyseessä ollessa tällainen persoona saattaa kuitenkin vetää puoleensa jopa vihaa. Takala littää karismaan sellaisia ominaisuuksia kuin ”viehkeys, ylenpalttisuus, mielentyyneys, mystiikka, positiivinen energia, viehätysvoima ja sähköisyys”.


title: Karisma

text: Karisma voi ilmetä henkilön kykynä vaikuttaa toisiin ihmisiin myönteisesti luomalla yhteys niin fyysisesti, tunnetasolla, älyllisesti kuin henkisestikin. Tällöin esimerkiksi karismaattisen esiintyjän ja hänen yleisönsä välille syntyy täydellinen ja hyvin vahva yhteys.


title: Karisma

text: Karismaa on kuvailtu myös magnetismiksi, auraksi, valovoimaksi tai luontaiseksi auktoriteetiksi.


title: Karisma

text: Yhteiskuntatieteilijä Max Weber on todennut karisman olevan tunteen asia, jota ei voi pohjimmiltaan järjellä selittää. Karisma on hänen mukaansa lahja, jolla joku erottautuu muista yksilöistä.


title: Karisma

text: Karisma perustuu ihmissuhteisiin. Karismaattinen ihminen pystyy ulkoisilla käyttäytymistavoillaan ja sisäisellä hehkullaan luomaan henkisiä ja tunnepohjaisia, erityislaatuisia siteitä.


title: Karisma

text: Monia karismaattisia ihmisiä yhdistää se, että heillä on vakaa usko johonkin. Karismaattisella ihmisellä on usein myös kyky viestiä houkuttelevalla tavalla ja vangitsevasti, niin sanallisesti kuin sanattomastikin. Karisma riippuu myös henkilön lahjakkuudesta, energisyydestä, intensiivisyydestä ja rohkeudesta, kuten myös ulkonäöstä, kehonkielestä ja liikkeistä, ilmeistä ja äänenkäytöstä. Monella karismaattisena pidetyllä ihmisellä on ollut poikkeuksellisen selkeä kehonkieli, jonka kautta he ovat pystyneet välittämään lukuisia tunteita ja luomaan itsestään erittäin elävän ja puoleensavetävän kuvan.


title: Karisma

text: Poikkeukselliset johtajat ovat usein muuttaneet politiikkaa henkilökohtaisella karismallaan. Useat poliittiset, uskonnolliset tai yhteiskunnalliset johtajat ovat olleet hyvin karismaattisia ja saaneet karismansa avulla osakseen ihailua ja luottamusta. Karismastaan tunnettuja johtajia ovat esimerkiksi John F. Kennedy, Winston Churchill, Martin Luther King, Mahatma Gandhi ja Nelson Mandela. Karismaattiset keulahahmot nousevat valtaan etenkin levottomina aikoina, jolloin ihmiset kaipaavat muutosta. Karismansa avulla johtaja pystyy vakuuttamaan ihmiset siitä, miten asiat voisivat olla paremmin. Viihdetaiteilijoista erityisen karismaattisina on pidetty esimerkiksi Elvis Presleyä ja Marilyn Monroeta. Karismaattisia ihmisiä on paljon myös yrittäjien, keksijöiden ja urheilijoiden joukossa.


title: Karisma

text: Karismaattisina on pidetty niin ”hyviä” kuin ”pahojakin” ihmisiä. Jälkimmäiseen ryhmään kuuluvat karismansa avulla seuraajia keränneet rikolliset, kuten Charles Manson, ja poliittisista johtajista esimerkiksi Adolf Hitler.


title: Oulaisten Liikenne

text: Oulaisten Liikenne Oy on vuonna 1953 perustettu linja-autokonserni, jonka kotipaikka on Oulainen.


title: Oulaisten Liikenne

text: Yritys harjoittaa tilausajotoimintaa sekä linja-liikennettä koko Pohjois-Pohjanmaan alueella, joten yritys on Pohjois-Pohjanmaan suurin bussiyritys. Lisäksi Käkelän Liikenne harjoittaa Raahen paikallisliikennettä.


title: Oulaisten Liikenne

text: Matka-Rasti on Oulaisten Liikenne Oy:n matkatoimisto. Yrityksellä on noin 100 linja-autoa ja 150 työntekijää. Yritys on saanut seitsemäntenä linja-autoyhtiönä Suomessa ympäristösertifikaatin. Oulaisten Liikenne Oy:n toimitusjohtaja oli 1992-2017 Samuli Pirttijärvi. 18. syyskuuta 2017 toimitusjohtajana aloitti Timo Kivelä.


title: Oulaisten Liikenne

text: Käkelän Liikenteen toimitilat Raahessa tuhoutuivat tulipalossa heinäkuun puolivälissä 2017.


title: Oulaisten Liikenne

text: Konserniin kuuluvat yhtiöt:Lisäksi toimintaa Haapavedellä ja Kärsämäellä.


title: Oulaisten Liikenne

text: Konsernin muodostavien yrityksien historia alkaa vuodesta 1936, jolloin Joonas Pirttijärvi aloitti liikennöinnin. Samana vuonna Toivo Käkelä myös aloitti linjalla Raahe–Vihanti–Karhukangas. Vuonna 1938 Johan Emil Klemetti starttasi ensimmäisen linjurinsa välillä Ylivieska–Haapajärvi. J. E. Klemetti Oy on Oulaisten Liikenne-yhtymän vanhin sisar. Toivo Konttila Kärsämäeltä on myös yksi yritykseen kuuluvista sisarista. Nimi on kuitenkin jäänyt pois, sillä yhtiö myytiin Oulaisten Liikenteelle vuonna 1989. Syksyllä 2007 yhtiö laajeni ostamalla Karhun Liikenne Oy:n ja keväällä 2008 automäärä nousi 102 linja-autoon, kun Oulaisten Liikenne-konserni osti kalajokisen Kamusen Liikenne Oy:n. Yhtiön linja-autot tunnetaan puna-mustavalkoisesta värityksestä. Linja-autoja löytyy niin tilausajoon, koulukuljetuksiin kuin palvelukuljetuksiin.


title: Lahti-Saloranta M/26

text: Lahti-Saloranta M/26 (pv. lyh. "7,62 pk/26" ja "762 PK 26") on aseteknikko Aimo Lahden ja kapteeni Arvo Salorannan kehittämä pikakivääri, jonka toimintamekanismina on lyhyt piippurekyyli.


title: Lahti-Saloranta M/26

text: Aseen valmistus alkoi vuonna 1928, ensin koesarjoina ja myöhemmin sarjatuotantona. Aseen kapasiteetiltaan pienen 20 patruunan kaarilippaan vaihtoehdoksi kehitettiin 1930-luvulla M/26-31-mallinimen saanut, 75 patruunan lautasmallisella rumpulippaalla varustettu versio. Suomen armeija ei ollut kiinnostunut uudesta lipasmallista, ja asemallia valmistettiin vain 50 kappaleen koe-erä, joka sekin muutettiin myöhemmin pelkästään 20 patruunan lipasta käyttäväksi.


title: Lahti-Saloranta M/26

text: Palvelus- ja varsinkin sotakäytössä M/26 sai epäluotettavan aseen maineen. Aimo Lahden mielestä pääsyynä toimintahäiriöihin oli, ettei aseen tukin sisässä olevaa rekyylijousta puhdistettu paksusta varastorasvasta. Tämän toimenpiteen vaatima aseen purkaminen oli tavallisilta sotilailta nimenomaan kielletty, ja se olisi pitänyt suorittaa asevarikoilla ennen aseitten käyttöön jakamista.


title: Lahti-Saloranta M/26

text: Toisena syynä häiriöihin pidetään aseen osien liian tiukkoja sovituksia, jonka vuoksi jo aseen suhteellisen vähäinen likaantuminen saattoi aiheuttaa toimintahäiriön. Syy tiukkoihin sovituksiin oli pyrkimys tehdä ase syövyttäviä taistelukaasuja kestäväksi.


title: Lahti-Saloranta M/26

text: Aseen pääsuunnittelijana toiminut Aimo Lahti kehitteli samaan aikaan myös Suomi-konepistoolia, ja aseet muistuttavatkin toimintatavoiltaan hieman toisiaan. Vaikkei Lahti-Saloranta pikakivääri ollut yhtä luotettava kenttäolosuhteissa kuin esimerkiksi venäläinen Degtjarjov DP-27, tutummin ”Emma”, se säilyi Suomen Puolustusvoimain koulutuskäytössä 1970-luvulle asti.


title: Lahti-Saloranta M/26

text: Vuonna 1937 Kiina teki valtavan 30 000 kappaleen tilauksen 7,92 × 57 mm -kaliiperista Lahti-Saloranta M/26-32:ta. Tilatuista aseista vain noin 1 200 kappaletta toimitettiin perille Kiinan asekauppaa valvoneiden japanilaisten diplomaattisen painostuksen takia.


title: Bonnie Wright

text: Bonnie Francesca Wright (s. 17. helmikuuta 1991 Lontoo, Englanti, Iso-Britannia) on englantilainen näyttelijä. Hän on tullut tunnetuksi Ginny Weasleyn roolista Harry Potter -elokuvissa.


title: Bonnie Wright

text: Bonnie Wrightin vanhemmat Gary Wright ja Sheila Teague omistavat lontoolaisen jalokiviliikkeen. Ennen Harry Potter -elokuvia Wrightilla ei ollut koulunäytelmiä lukuun ottamatta aiempaa kokemusta näyttelemisestä. Hän innostui hakemaan roolia ensimmäiset kirjat lukeneen isoveljensä verrattua häntä Ginny Weasleyn hahmoon. Ensimmäisessä elokuvassa, "Harry Potterissa ja viisasten kivessä", Wrightin osa oli hyvin pieni, mutta se kasvoi elokuvasarjan edetessä.


title: Bonnie Wright

text: Heinäkuussa 2007 Wright vieraili lyhyesti Suomessa yhdessä toisen Harry Potter -näyttelijän, Katie Leungin, kanssa.


title: Bonnie Wright

text: Wright on valmistunut London College of Communicationista. Päättötyönään hän teki lyhytelokuvan "Separate We Come, Separate We Go", jossa yhtä pääosista näyttelee hänen Potter-elokuvien näyttelijäkollegansa David Thewlis. Wrightin elokuva sai ensi-iltansa Cannesin elokuvajuhlilla vuonna 2012.


title: Bonnie Wright

text: Kesällä 2013 Wright debytoi teatterin lavalla Peter Ustinovin näytelmässä "The Moment of Truth", jota esitettiin neljän viikon ajan lontoolaisessa Southwark Playhousessa.


title: Euroopan unionin luontodirektiivi

text: Luontodirektiivi (92/43/ETY) on Euroopan talousyhteisön neuvoston vuonna 1992 säätämä direktiivi, jonka perusteella Euroopan talousyhteisö määritteli arvokkaana pitämiään luontokohteita. Direktiivi on yhä käytössä Euroopan unionissa, joskin päivitettynä. Luontodirektiivin lisäksi lintuja koskee erillinen Euroopan talousyhteisön neuvoston säätämä lintudirektiivi. Luontodirektiivi on toimeenpantu Suomessa pääosin luonnonsuojelulailla ja -asetuksella.


title: Euroopan unionin luontodirektiivi

text: Luontodirektiivi on Rio de Janeiron ympäristökokouksen vuodelta 1992. Sen liitteitä on kuitenkin täydennetty kun yhteisöön on liittynyt uusia jäsenmaita. Esimerkiksi vuonna 1995 Suomen ja Ruotsin myötä suojeluun lisättiin monia pohjoisia ja itäisiä lajeja ja luontotyyppejä. Liitteeseen I esitettiin lisättävän yhteensä 19 boreaalisen vyöhykkeen luontotyyppiä. Liitteeseen II esitettiin lisättävän kaksi nisäkästä (metsäpeura ja itämerennorppa), 18 hyönteistä, 24 putkilokasvia sekä kahdeksan sammallajia. Toistaiseksi direktiivin ulkopuolelle ovat jääneet kaikki sienet, jäkälät sekä suurin osa selkärangattomien eläinten ryhmistä.


title: Euroopan unionin luontodirektiivi

text: Luontodirektiivin tavoite on lajien ja luontotyyppien suotuisa suojelun taso, niiden määrällisen ja alueellisen vähenemisen pysäyttäminen. Keskeisin keino on Natura 2000 -niminen luonnonsuojelualueiden verkosto. Tätä varten direktiivin liitteessä I on luontotyyppejä (esimerkiksi puustoiset suot) ja liitteessä II lajeja (kuten saukko, kirjoverkkoperhonen ja laaksoarho), joiden perusteella jäsenmaiden tulee esittää komissiolle alueita Naturaan.


title: Euroopan unionin luontodirektiivi

text: Direktiivissä määritellään myös erilaisten poikkeuslupien ehdot sekä luvataan Natura-alueiden hoito- ja käyttösuunnitelmia varten EU-rahaa.


title: Euroopan unionin luontodirektiivi

text: Euroopan unionin luontodirektiivi sisältää kuusi luettelomuotoista liitettä.


title: Euroopan unionin luontodirektiivi

text: Luontodirektiivin liitteiden II ja IV Suomessa esiintyvät putkilokasvilajit:


title: Euroopan unionin luontodirektiivi

text: Luontodirektiivin liitteessä IV (a) mainitut Suomessa esiintyvät eläinlajit:


title: Steve Kariya

text: Steve Kariya (s. 22. joulukuuta 1977 North Vancouver, Kanada) on kanadalainen uransa lopettanut jääkiekkoilija. Hän voitti Suomessa SM-pronssia vuonna 2010 ja hänet palkittiin Veli-Pekka Ketola -palkinnolla runkosarjan parhaana pistemiehenä vuonna 2005. Hän pelasi urallaan lisäksi NHL:ssä, Pohjois-Amerikan farmisarjoissa ja Ruotsissa.


title: Steve Kariya

text: Kariya aloitti ammattilaisuransa Mainen yliopistojoukkueessa, josta hän jatkoi neljän kauden jälkeen AHL:ään. Siellä Kariya pelasi Syracuse Crunchissa. Kariyaa ei koskaan varattu NHL:ään. Kariya aloitti NHL:ssä kaudella 1999–2000 Vancouver Canucksissa. Kariya pelasi tuolla kaudella 45 ottelua tehden niissä tehot 8 + 11. Seuraavalla kaudella Kariya passitettiin IHL:ään, Kansas City Bladesiin, jossa hän pelasi hyvän kauden. Tämän ansiosta Kariya pääsi takaisin Canucksin pelaavaan kokoonpanoon. Kariya petti taas odotukset ja matkasi taas AHL:ään, jossa jatkoi aina kaudelle 2003–2004 asti.


title: Steve Kariya

text: Tämän kauden jälkeen Kariya päätti kokeilla taitojaan Suomen SM-liigassa, Tampereen Ilveksessä. Ennen Ilvekseen siirtymistä Kariya oli kokeella Oulun Kärpissä, muttei mahtunut kokoonpanoon. Ilveksessä hän pelasi loistavan kauden tehden 55 ottelussa jopa tehot 24 + 35 = 59 ja voitti runkosarjan pistepörssin. Seuraavaksi kaudeksi Kariya jäi SM-liigaan, mutta vaihtoi seuraa Espoo Bluesiin. Kariya pelasi sielläkin loistavan kauden ollen joukkueensa paras pistemies. Hänet valittiin marraskuussa 2005 kuukauden pelaajaksi. Kesällä 2006 Kariya teki yhden vuoden sopimuksen Ruotsin Elitserienissä pelaavan Frölundan kanssa . Ruotsissa tehopisteet eivät olleet Suomen-kausien tasolla, joten Kariya palasi Suomeen kaudeksi 2008–2009, tällä kertaa Hämeenlinnan Pallokerhon joukkueeseen yhden kauden sopimuksella . Seuraavalla kaudella Kariya pelasi JYPissä ja oli voittamassa SM-pronssia.


title: Steve Kariya

text: Myös Steve Kariyan veljet Paul ja Martin ovat pelanneet ammatikseen jääkiekkoa. Steve ja Martin ovat SM-liigan historian ensimmäiset ja tähän mennessä ainoat veljekset, jotka ovat voittaneet runkosarjan pistepörssin. Veljeksillä on myös sisko Noriko, joka on ammattilaisnyrkkeilijä.


title: Merenpinnan taso

text: Merenpinnan taso on valtamerien keskimääräinen pinnan korkeus. Kartastoissa merenpinnan tasoksi on sovittu keskimääräinen merenpinnan korkeus sovittuna vuotena. Merenpinnan korkeus vaihtelee huomattavasti muun muassa vuorovedestä johtuen ja yhtenäisen merenpinnan tason sopiminen vaatii pitkäkestoisia mittauksia ympäri maailmaa. Poikkeama keskiveden korkeudesta, eli merenpinnan tasosta, ilmoitetaan merisääennusteissa satamakohtaisesti senttimetreinä.


title: Merenpinnan taso

text: Merenpinnan tasoa mitataan nykyään mareografeilla eli vedenkorkeuden mittausasemilla ja satelliiteilla. Menneistä merenpinnan vaihteluista saadaan tietoa muun muassa merenpohjan fossiileista määritettyjen happi-isotooppisuhteiden sekä muinaisten rantaviivojen jättämien jälkien perusteella.


title: Tiirismaan luonnonsuojelualue

text: Tiirismaan luonnonsuojelualue (FI0306003) on alaltaan 201 hehtaaria ja sijaitsee Hollolassa neljässä toisiaan lähellä sijaitsevassa paikassa. Suurimman yhtenäisen alueen muodostaa Iso-Tiilijärven pohjoispuolella sijaitseva metsä, Tiirismaan mäki, Etelä-Suomen korkein kohta, sekä Soisalmen suo ja sen itäpuolella oleva mäntykangasmetsä. Pienempiä alueita ovat Pirunpesä ja Messilän kartanolta tulevan tien päässä oleva alue.


title: Tiirismaan luonnonsuojelualue

text: Pirunpesä on rotko, josta tuli matkailunähtävyys jo 1800-luvulla. Jääkauden lopulla Villinpeltojen kohdalle syntyi jääjärvi, jonka sulavedet purkautuivat Pirunpesän kohdalla Baltian jääjärveen, mikä vei mukanaan Pirunpesästä irralliset ainekset.


title: Tiirismaan luonnonsuojelualue

text: Tiirismaan luonnonsuojelualueella on viisi luontopolkua: Televisiomaston kierros , jonka lyhyempi osuus on 3,5 kilometrin mittainen Messilän kartanon laskettelurinteeltä mitattuna ja Tiirismaan televisiomaston osuus kierrettynä lisäksi noin neljä kilometri pidempi. Korpikankareen kierros, joka suuntautuu laskettelumäeltä koilliseen Korpikankareen keskiosaan ja takaisin on pituudeltaan 3,5 kilometriä. Suokierros kulkee Messilän Anttilan kohdalta Hakalaukunmäelle, Kintterösuon keskeltä länteen Soisalmensuolle sen poikki pitkospuin takaisin. Pähkinälehtokierros puolestaan on kaikkien muiden luontopolkujen lähtöpisteistä etäällä Ison Tiilijärven pohjoispuolella rajoittuen Tiirismaan laskettelumäen huipulle. Sen pituus on neljä kilometriä. Kulttuurikasvikierros käsittää lenkin Messilän laskettelurinteen yläosasta alas Vesijärven rantaan ja sieltä vastapäivään Laasonpeltojen kautta Villinpelloille. Reitin varrella on arkeofyyttejä.


title: Tiirismaan luonnonsuojelualue

text: Televisiomaston kierros on noin 3,5 kilometrin mittainen. Kierrokseen kuuluu jyrkkä nousu Tiirismaan mäelle, jolla sijaitsee Tiirismaan radio- ja televisiomasto. Reitin voi aloittaa helpoiten Tiirismaan radio- ja televisiomastolle vievältä Televisiotieltä sen ja Messilän kartanolta tulevain valaisten kävelytien risteyksestä.


title: Tiirismaan luonnonsuojelualue

text: Tiirismaan alueella on havaittu enemmän kuin 120 pesivää lintulajia, minkä lisäksi alueen kautta muuttavia tai pesiytymättä esiintyneitä lintulajeja on noin 80. Näin ollen mahdollisesti havaittavia lintulajeja on alueella noin 200.


title: Conspiracy of One

text: Conspiracy of One on The Offspringin albumi vuodelta 2000. Singleinä levyltä julkaistiin "Original Prankster", "Want You Bad" ja "Million Miles Away". Yhdysvalloissa levy myi platinaa ja Suomessa kultaa.


title: Conspiracy of One

text: Alun perin The Offspring halusi laittaa levyn jakoon ilmaiseksi internetiin, mutta levy-yhtiö ei tähän suostunut. Lopulta vain kappale "Original Prankster" laitettiin jakeluun ja sen yhteyteen järjestettiin arvonta, jossa yksi kappaleen ladanneista voitti miljoona dollaria.


title: Lähteenmäen koulu

text: Lähteenmäen koulu on Kokemäen Kauvatsalla sijaitseva alakoulu. Koulun opettajarehtorina toimii Juha S. Lindgren.


title: Pääskynen

text: Pääskynen tarkoittaa seuraavia henkilöitä ja asioita:


title: Ranskalaiset perunat

text: Ranskalaiset perunat, ranskanperunat tai ranskalaiset ovat uppopaistettuja perunasuikaleita. Muodoltaan ranskanperuna on yleensä pitkä, ohut ja kapea. Ranskanperunat maustetaan usein suolalla.


title: Ranskalaiset perunat

text: Ranskalaisten perunoiden alkuperämaa ei ole täysin selvillä. Belgialaisen tarinan mukaan nimitys ”ranskanperunat” juontaa juurensa ensimmäisen maailmansodan ajalta, jolloin yhdysvaltalaisille sotilaille tarjoiltiin ranskanperunoita. Sotilaat olettivat olevansa Ranskassa ja loivat termin ”French fries” kuvaamaan syömiänsä perunoita. Sodan jälkeen termi olisi siis levinnyt englanninkielisessä maailmassa ja näin ollen synnyttänyt epätietoisuuden ruoan alkuperämaan suhteen. Termiä ”French fried potatoes” on kuitenkin käytetty Yhdysvalloissa jo ennen ensimmäistä maailmansotaa. Öljyssä keittäminen on kuitenkin ollut pitkään tapana Espanjassa. Ranskalaiset myöntävät perunoiden olevan belgialaista alkuperää. Belgiassa ranskanperunoita syödään paljon.


title: Ranskalaiset perunat

text: Ranskalaiset perunat tarjotaan monien ruokalajien lisäkkeenä, esimerkiksi pihvin kanssa. Ranskalaiset on usein yhdistetty hampurilaisen kanssa pikaruoaksi. Muutkin pikaruoat, kuten kebab, voivat saada lisäkkeekseen ranskalaisia. Rasvassa ranskalaisten kanssa paistetut makkaranpalat muodostavat Suomessa makkaraperunoina tunnetun pikaruoan. Ranskalaisten mausteena käytetään Suomessa yleisimmin ketsuppia ja sinappia. Monissa maissa ranskanperunoita syödään majoneesin kanssa.


title: Ranskalaiset perunat

text: Ranskassa ja Belgiassa ranskalaisia syödään simpukoiden kanssa. Yksinkertainen lisäke on lisätä ranskalaisten päälle paistettu kananmuna. Britanniassa ranskalaiset paistetun kalan kanssa muodostavat perinteisen ruoan "fish and chips", jossa ranskalaiset maustetaan etikalla. Kanadassa vastaava perinteinen annos on "poutine": ranskalaiset cheddarjuuston ja ruskean kastikkeen kanssa.


title: Ranskalaiset perunat

text: Ranskalaisissa perunoissa saattaa olla terveydelle haitallisia transrasvoja.


title: HK Murman Murmansk

text: Murman () on jääpalloseura Murmanskin kaupungista Venäjän luoteisosasta. Murman on maailman pohjoisin palloilulajien ammattilaisseura.


title: HK Murman Murmansk

text: Joukkue nousi Venäjän pääsarjaan kaudeksi 2005-06, ja putosi sarjasta kauden 2011-12 päätteeksi jäätyään sarjassa viimeiselle sijalle. Joukkue pelaa nykyisin toiseksi korkeimmalla sarjatasolla Venäjän jääpallon mestaruussarjassa. Seuran edeltäjä Arktik-Servis pelasi Venäjän pääsarjassa yhden kauden 1993-94. Neuvostoliiton aikana ei murmansklaisia seuroja korkeimmalla sarjatasolla pelannut.


title: HK Murman Murmansk

text: Vuonna 1999 Murmanskissa pääkonttoriaan pitävä meriteollisuusalan suuryritys Arktikmorneftegazradvedka, AMNGR, ryhtyi seuran pääsponsoriksi. Uusi seura perustettiin jatkamaan Arktik-Servisin jääpalloperinteitä. Seuran nimeksi muodostui uuden pääsponsorin mukaan AMNGR-Murman (ven. "Арктикморнефтегазразведка-Мурман"). Vuonna 2008 pääsponsorin nimi pudotettiin seuran nimestä pois.


title: HK Murman Murmansk

text: Seura on osallistunut 1990-luvun lopulla ja 2000-luvulla useana vuonna Ruotsin Haaparannalla syksyisin pelattuun kautta edeltävään jääpalloturnaukseen.


title: HK Murman Murmansk

text: Joukkue ei ole toistaiseksi yltänyt mitalisijoille Neuvostoliiton tai Venäjän pääsarjassa. Naisten jääpallossa seura esiintyy nimellä Arktika.


title: John Philip Sousa

text: John Philip Sousa [su:sa] (6. marraskuuta 1854 Washington D.C., USA — 6. maaliskuuta 1932 Reading, Pennsylvania, Yhdysvallat) oli yhdysvaltalainen säveltäjä ja kapellimestari, joka tunnetaan etenkin marsseistaan.


title: John Philip Sousa

text: John Philip Sousa syntyi 1854 siirtolaisperheeseen. Hänen isänsä oli syntyään portugalilainen ja äitinsä saksalainen. Yhdysvalloissa yleinen käsitys, joka väittää, että säveltäjän alkuperäinen nimi olisi ollut John Philipso (tai John Philip So), ja että hän olisi isänmaallisena eleenä liittänyt nimeensä kirjaimet USA, ei pidä paikkaansa; Sousa on tavallinen portugalilainen sukunimi. Sousan isä, sotilassoittokunnan trumpetisti, aloitti poikansa viuluopinnot 7-vuotiaana ja lähetti hänet harjoittelijaksi merijalkaväen soittokuntaan 13-vuotiaana.


title: John Philip Sousa

text: Jätettyään merijalkaväen seitsemän vuoden palveluksen jälkeen Sousa työskenteli viulistina ja kouluttautui orkesterinjohtajaksi. Vuodesta 1880 lähtien vuoteen 1892 asti Sousa oli Yhdysvaltain laivaston kapellimestari. Merijalkaväen soittokunta on Yhdysvalloissa presidentin virallinen soittokunta, jonka tehtävänä on esiintyä valtiollisissa tilaisuuksissa (tästä tulee myös orkesterin lempinimi "President's Own" eli "presidentin oma"). Sousa johti orkesteria kaikkiaan viiden presidentin kaudella. Presidentti James Garfieldille, joka murhattiin vain puoli vuotta virkaan astumisensa jälkeen, Sousa sävelsi sekä virkaanastujaismarssin että hautajaismarssin.


title: John Philip Sousa

text: 1892 Sousa jätti lopullisesti merijalkaväen ja kokosi oman konserttiorkesterinsa Sousa Bandin. Yhtye, jota Sousa johti kuolemaansa asti, saavutti suurta suosiota Yhdysvalloissa, ja kävi sekä kolmella Euroopan-kiertueella että yhdellä maailmankiertueella.


title: John Philip Sousa

text: Sousa sävelsi elämänsä aikana 136 marssia. Ne ovat lennokkaita ja melodisia. Näistä tunnetuin on Yhdysvaltain kansallismarssi "Stars and Stripes Forever" (suom. "Tähtilipun alla"). Muita huomattavia marssisävelmiä ovat "The Washington Post", suosittu isänmaallinen marssi Yhdysvalloissa, "Semper Fidelis", Yhdysvaltain merijalkaväen kunniamarssi, sekä "The Liberty Bell", joka nykyään tunnetaan parhaiten TV-sarjan "Monty Pythonin lentävä sirkus" tunnusmelodiana. Marssien lisäksi Sousan laajaan tuotantoon kuuluu myös mm. kahdeksan operettia.


title: John Philip Sousa

text: Sousa suhtautui epäluuloisesti radioon ja levysoittimeen, koska hän uskoi niiden pilaavan vanhan musiikkikulttuurin ja turmelevan esiintyjän ja yleisön välisen suhteen. Toistuvista pyynnöistä huolimatta hän suostui johtamaan orkesteriaan radiossa vasta pari vuotta ennen kuolemaansa vuonna 1929. Levysoittimista hän totesi kirpeästi: